Savetnici - Danas - Peščanik\nVlada Srbije i Međunarodni monetarni fond juče su počeli pregovore o zaključivanju novog stend baj aranžmana. Iako je država već smanjila plate i penzije, uštede koje će na taj način biti ostvarene nisu dovoljne, jer u naredne dve do tri godine troškovi bi morali biti manji za 1,5 do dve milijarde evra.\nIzmeđu ostalog, jasno je da će biti neophodna otpuštanja u javnom sektoru i konačno sprovođenje strukturnih reformi u javnim preduzećima. Mediji su već spekulisali da će MMF tražiti od države da u sledeće tri godine otpusti čak 95.000 ljudi. Iako je ova brojka gotovo sigurno preuveličana, u svim dosadašnjim razgovorima jedna krupna stavka je uvek prenebregavana – plate savetnika u javnom sektoru.\nZapanjujuće deluje podatak koji je ove nedelje izneo Srboljub Antić, bivši predstavnik Srbije u MMF-u, da u našoj zemlji trenutno radi čak 63.000 konsultanata koji savetuju republičku administraciju, javna preduzeća i lokalnu samoupravu. To znači da je skoro svaki deseti radnik u javnom sektoru nečiji savetnik.\nEliminisanjem samo njihovih plata, država bi mogla da ostvari milione evra ušteda, a da pritom ne stvori nikakav socijalni problem, jer se radi o ljudima koji su uglavnom stalno zaposleni na drugim radnim mestima, dok za svoj konsultantski angažman dobijaju honorar. Takav je na primer slučaj sa takozvanim „posebnim savetnicima“ u ministarstvima, koji uopšte nisu zaposleni kod ministara koje savetuju, već platu dobijaju drugde – uglavnom opet u javnom sektoru. Uz to, poznato je da se „savetnička“ mesta po pravilu dele ili po partijskoj liniji ili za „pređašnje zasluge“, kao što je slučaj u javnim preduzećima i agencijama, u kojima smenjeni direktori skoro uvek ostaju u funkciji savetnika.\nKada se zna da zarade savetnika variraju od oko 67.000 dinara, kolike su najčešće u ministarstvima, preko 109.000 u agencijama, pa do 169.000 u javnim preduzećima, lako je izračunati koliko one koštaju Srbiju.\nUzevši srednju platu od 109.000 dinara (budući da država nikad nije objavila koliko ima savetnika u kom delu javnog sektora), proizilazi da se iz državne kase svakog meseca izlije čak 6,8 milijardi dinara za usluge 63.000 konsultanata.\nNa godišnjem nivou, to je 692 miliona evra, što je trošak jednak ceni održavanja šest Železara Smederevo.\nZa tri godine to je više od dve milijarde evra, što je već samo po sebi dovoljno da država ostvari sve neophodne uštede, čak i bez smanjivanja plata i penzija.\nProfesor Ekonomskog fakulteta Ljubodrag Savić kaže da su stranke godinama unazad nagomilavale savetnička mesta jer im je to bio najlakši put da zaposle svoje kadrove i da očekuje od premijera da sada krene da štedi upravo eliminišući te funkcije.\n“Savetnik ne mora ništa da zna, a može da prima platu i zato je ta funkcija najpogodnija za zapošljavanje. Ako zaposlite inženjera ili pravnika, morate da mu date da nešto radi, a savetnik ne mora ništa ni da radi ni da zna, jer mu je posao samo da nekoga navodno savetuje. Neverovatna stvar je da sada Vlada kažnjava 500.000 penzionera smanjenjem njihovih primanja, a da ove funkcije i dalje postoje. Naravno, jedan deo konsultanata treba da ostane, jer stvarno rade koristan posao, ali je potencijalni rezervoar za uštede u tom domenu ogroman i meri se desetinama hiljada mesta. Razlog tome je što su političke partije zapošljavanje savetnika dovele do besmisla. Očekujem od premijera Aleksandra Vučića da odatle krene sa uštedama. Tako će prvo uštedeti mnogo novca budžetu, a drugo, moralna dimenzija takvog čina daće mu kredibilitet za druge mere, jer kada počnete od penzionera, onda čovek mora da se zabrine”, upozorava Savić.\nKoliko nagomilavanje visokih funkcija šteti državi Savić pokazuje na primeru EPS-a. „Tamo ima 600 direktora, od kojih je 300 višak. Zato EPS ima dva puta veći trošak po kilovatu proizvedene struje od recimo ČEZ-a“, kaže Savić, dodajući da bi jedna od prvih mera u javnim preduzećima trebalo da bude kresanje savetničkih i drugih nepotrebnih funkcija.\nA. Milošević, Danas, 04.11.2014.


✔ Gde leti avio kompanija Aerolineas Sosa?\nAerolineas Sosa leti na mnoga popularna odredišta. Da biste provjerili dostupnost letova, koristite pretraživač na stranici eSky.\n✔ Kada mogu kupiti najjeftinije avionske karte za Aerolineas Sosa?\nZa letove avio kompanijom Aerolineas Sosa najbolje je kupiti karte što je prije moguće.\nZa odredišta koja upravlja Aerolineas Sosa upravljaju i druge avio kompanije i možete ih pronaći na stranici eSky.\n✔ Mogu li rezervirati hotel zajedno sa letom Aerolineas Sosa?


Zbog sanacije havarije na vrelovodu, određuje se privremena zabrana saobraćaja na Bulevaru Mihajla Pupina – Савет за коoрдинацију послова безбедности\nZbog sanacije havarije na vrelovodu, određuje se privremena zabrana saobraćaja na Bulevaru Mihajla Pupina, u raskrsnici sa ulicama Sonje Marinković i Ive Lole Ribara, u Novom Sadu. Za vreme izvođenja radova određuju se izmene u režimu saobraćaja:\n– zabranjuje se saobraćaj na istočnom kraku raskrsnice Bulevara Mihajla Pupina, od Ulice Ive Lole Ribara do Trga neznanog junaka;\n– u Ulici Ive Lole Ribara, u raskrsnici sa Bulevarom Mihajla Pupina, određuje se obavezan smer “pravo i desno” i zabranjuje se parkiranje na delu parkirališta na prilazu raskrsnici;\n– u Ulici Sonje Marinković, u raskrsnici sa Bulevarom Mihajla Pupina, određuje se obavezan smer “pravo i levo”;\n– u Ulici vojvode Putnika, u raskrsnici sa Trgom neznanog junaka, određuje se obavezan smer “levo”;\n– na Trgu neznanog junaka, u raskrsnici sa Ulici vojvode Putnika u smeru od Beogradskog keja, određuje se obavezan smer “desno”;\n– sa Varadinskog mosta, na prilazu Trgu neznanog junaka, određuje se obavezan smer “desno”;\n– zabranjuje se saobraćaj na Trgu neznanog junaka, od raskrsnice sa Ulicom vojvode Putnika do raskrsnice sa Bulevarom Mihajla Pupina;\n– u Ulici Žarka Vasiljevića, u raskrsnici sa Ulicom Miloša Bajića, određuje se obavezan smer “desno”; u Daničićevoj ulici, u raskrsnici sa Šumadijskom ulicom, određuje se obavezan smer “levo i desno”;\n– sa parkirališa u Trgu republike određuje se obavezan smer “pravo i levo “.\nZbog navede izmene režima, menjaju se trase autobuskih linija, i to:\n– trasu linija javnog gradskog prevoza br. 1 i 8, u oba smera, tako da se u izmenjenom delu, od raskrsnice ulica Jevrejske i Uspenske, pruža Jevrejskom ulicom, Bulevarom oslobođenja, Ulicom Narodnog fronta do raskrsnice sa Fruškogorskom ulicom i dalje postojećom trasom;\n– trasu linije javnog gradskog prevoza broj 3, u oba smera, tako da se u izmenjenom delu, od raskrsnice ulica Jevrejske i Uspenske, pruža Jevrejskom ulicom, Bulevarom oslobođenja, Ulicom Maksima Gorkog, Kejom Žrtava racije, Trgom neznanog junaka i dalje postojećom trasom;\n– trasu linije javnog gradskog prevoza broj 3a, u oba smera, tako da se u izmenjenom delu, od raskrsnice Bulevara oslobođenja i Jevrejske ulice, pruža Bulevarom oslobođenja, Ulicom Maksima Gorkog, Kejom Žrtava racije, Trgom neznanog junaka i dalje postojećom trasom;\n– trasu linije javnog gradskog prevoza broj 6, u oba smera, tako da se u izmenjenom delu, od raskrsnice Bulevara oslobođenja i Futoške ulice, pruža Bulevarom oslobođenja, Ulicom Maksima Gorkog, Kejom žrtava racije, Beogradskim kejom i dalje postojećom trasom;\n– trasu linija javnog prigradskog i međumesnog prevoza br. 60, 61, 62, 64 i 69, u oba smera, tako da se u izmenjenom delu, od raskrsnice Bulevara oslobođenja i Futoške ulice, pruža Bulevarom oslobođenja, Ulicom Maksima Gorkog, Kejom žrtava racije, Trgom neznanog junaka i dalje postojećom trasom;\nPrivremena izmena režima saobraćaja važi od 1. do 11. oktobra 2018. godine.


Tanjug 8. aprila 2021. 10:18\nVAŠINGTON – Administracija predsednika Džoa Bajdena najavila je da će SAD pružiti pomoć Palestincima u iznosu od 235 miliona dolara, kroz obnavljanje finansiranja agencije Ujedinjenih nacija za podršku izbeglicama i kroz druge vidove pomoći koje je prekinuo tadašnji predsednik Donald Tramp.\nBlinken je u izjavi naglasio da plan predviđa 150 miliona američkih dolara za finansiranje Agencije UN za pomoć palestinskim izbeglicama (UNRWA), 75 miliona američke ekonomske i razvojne pomoći i 10 miliona dolara za programe izgradnje mira, navodi agencija.\nRojters prenosi da je kabinet palestinskog predsednika Mahmuda Abasa pozdravio Bajdenovu posvećenost poboljšanju odnosa dve države, kao i obnovljenu pomoć, a Gilad Erdan, izraelski ambasador u SAD i UN, kritikovao je obnavljanje finansiranja UNRWA, koja po njemu dozvoljava antiizraelsku propagandu i antisemitsku aktivnost.\nGeneralni komesar UNRWA Filip Lazarini rekao je za Rojters da je obnavljanje finansiranja više nego dobrodošlo, a da je osim finansiranja važno da se SAD vrate kao strateški partneri.\nAmerička administracija blokirala je ovu pomoć nakon što je prekinula veze sa palestinskom vlašću 2018., nakon što su palestinski lideri odlučili da bojkotuju mirovne napore Trampa zbog njegove odluke da prizna Jerusalim kao glavni grad Izraela i preseli tamošnju američku ambasadu iz Tel Aviva, navodi agencija.


Ovako će u Srbiji izgledati primena PLAZMA TERAPIJE kod obolelih od KORONA VIRUSA - Životni stil\nNaslovnica Zdravlje Ovako će u Srbiji izgledati primena PLAZMA TERAPIJE kod obolelih od KORONA...\nOvako će u Srbiji izgledati primena PLAZMA TERAPIJE kod obolelih od KORONA VIRUSA\n– Terapija plazmom podrazumeva da ćemo pokušati da iskoristimo činjenicu da osobe koje su prebolele bolest koju izaziva Kovid 19 imaju antitela u svojoj krvi, odnosno u krvnoj plazmi, koja mogu taj virus da blokiraju i da pomognu da se organizam sa njim izbori – objašnjava Janković za Sputnjik i ističe da će se terapija plazmom davati kao dopunska u situacijama kada postoje indikacije za nju, koje će, kako kaže, biti precizirane i da će to biti u momentu kada ona može najviše da pomogne.\n– Da bi se uzela antitela, odnosno koristila u plazma terapiji rekovalescentne osobe, odnosno osobe koja je prebolela korona virus, potrebno je da prođe dovoljno vremena da se antitela naprave i da osoba ostane bez virusa. Iako naravno očekujemo da su svi zaraženi već počeli da stiču imunitet, ne želimo da bude virusa u terapijskom preparatu, to ne sme da se desi. Tako da osoba koja je ozdravila i od koje se uzimaju antitela, mora da bude dva puta negativna na korona virus – naglašava imunolog.\n– Naravno, treba da naglasim da će biti reči o dobrovoljnom davanju, odnosno daru tih antitela, kao i kod dobrovoljnog davanja krvi. Dakle, etičke norme moraju da budu zadovoljene u svakom pogledu, kao i svuda u transfuziologiji i medicini. Broj potencijalnih davalaca očekujemo da raste sa brojem osoba koje su ozdravile, tako da se nadamo da će u budućnosti biti moguće primeniti ovu terapiju kod određenog broja pacijenata, ali naravno, strogo po izboru tamo gde ona može najviše da pomogne – objašnjava on.\n– Iskustva kod drugih bolesti govore da je ova terapija dosta bezbedna. Naravno, u medicini ništa nije apsolutno lišeno neželjenih efekata, ali su oni po pravilu blagi i uopšte ne mogu da se porede sa opasnošću same bolesti od koje pacijente lečimo, tako da smatramo da je odnos dobrobiti i rizika ekstremno povoljan u tom smislu. Naravno, pošto je ipak reč o novom vidu lečenja, svaki neželjeni događaji biće pomno beleženi i analizirani.\nPrethodni članakOstavila me je žena zbog ostavljanja prljavih čaša u sudoperi!\nNaredni članakZašto kavu ne treba podgrijati, već popiti u najviše 60 minuta


MMF: Rebalans budžeta Srbije nije dovoljan | Budžet News | Al Jazeera\nSkupština Srbije započet će 18. septembra raspravu o rebalansu budžeta za ovu godinu (EPA)\nMeđunarodni monetarni fond (MMF) smatra da sam rebalans budžeta za ovu godinu koji planira Srbija nije dovoljan za fiskalnu konsolidaciju, kao i da je potrebno dodatno obuzdavanje potrošnje prije usvajanja ovog rebalansa u Narodnoj skupštini Srbije.\n“U fiskalnoj oblasti Srbiji je potrebna opipljiva konsolidacija, a kada se sve uzme u obzir, nacrt rebalansa budžeta za 2012. godinu koji je usvojila Vlada ne bi postigao taj cilj”, navodi se u saopćenju misije MMF-a poslije petodnevne posjete Beogradu.\nMMF ocjenjuje da je cilj Vlade Srbije u pogledu deficita za 2013. godinu generalno adekvatan, ali će njegova realizacija zahtijevati značajne dodatne mjere.\n“Da bi se postigla fiskalna kredibilnost i održivost, potrebno je da se bez odlaganja usvoji jasan i realan srednjoročni program fiskalne konsolidacije radi smanjenja javnog duga ispod 45 procenata bruto društvenog proizvoda (BDP)”, ističe se u saopćenju.\nTo bi, kao se dodaje, trebao pratiti široki ambiciozni program strukturalnih reformi da bi se otvorile mogućnosti privrednog rasta Srbije.\nŠef misije MMF-a za Srbiju Zuzana Murgasova je ocijenila da rebalans budžeta sadrži prikladne mjere za povećanje prihoda i ograničava indeksaciju obavezne potrošnje, ali su te uštede “više nego kompenzirane” većom potrošnjom, uključujući i nove inicijative.\nSkupština Srbije započet će 18. septembra raspravu o rebalansu budžeta za ovu godinu.\nPrijedlogom rebalansa budžeta za 2012. godinu predviđen je deficit od oko 1,7 milijardi eura, ili 6,2 posto BDP-a.\nPrihodi u budžet su planirani u iznosu većem od sedam milijardi eura.\nČuvanje stabilnosti srbijanskog dinara\nU Italiji i Španiji, naprimjer, imaju euro, a puno lošije stoje nego kada su imali lire i pezete.


Semafor zagađenja od sada obaveštava Smederevce o kvalitetu vazduha | podunavlje.info\nSMEDEREVO, 29. april 2021 – Na zgradi na početku pešačke zone u Smederevu, na ulazu na centralni gradski trg, danas popodne je postavljen semafor zagađenja. Za LED ekran koji treba da pokaže i ukaže kakav je vazduh koji Smederevci dišu – oni su sami novac prikupili, dobrovoljnim prilozima, u akciji koju su pokrenuli Udruženje Pro.Tok21 i inicijativa Crveni bedževi.\nZa dvadesetak dana sakupljeno je donacijama građana neophodnih 480.000 dinara, lokacija je odabrana, ostalo je samo da se semafor postavi, što je danas i učinjeno. Na zadovoljstvo svih koji su puštanju u rad prisustvovali, pokazao je da je vazduh u tom momentu odličan, što se u Smederevu tokom ove i mnogih ranijih zima nije baš često dešavalo.\n– Ovo je prvi korak. Ovaj semafor bi trebalo da osvesti još nekog, da preduzme korake ka rešavanju pitanja zagađenja vazduha u Smederevu – poručila je Nataša Rašković iz Udruženja Pro.Tok21.\nSvesni su u udruženju da se ovim problem ne rešava, ali će postati vidljiviji, svima pa i onima koji bi svojim odlukama mogli da pomognu u njegovom rešavanju. A i, ne manje važno, naprotiv, Smederevci će od sada biti obavešteni kada nije preporučljivo da izlaze na ulice. Jer, vazduh je ovde prečesto sve samo ne zdrav za disanje, o čemu govore i crne brojke o žiteljima Smedereva čije bolesti su direktno ili posredno prouzrokovane zagađenjem vazduha.\nSemafor je, inače, treba i to reći, povezan sa nedalekom mernom stanicom Agencije za zaštitu životne sredine, tako da nema mesta sumnji u validnost podataka koji tu budu objavljivani.


Istorijat kompanije | www.dunav.com\nČUVAR KUĆE Kombinovano osiguranje domaćinstva - Kreirajte paket po meri NOVA PRODAJNA MESTA U BEOGRADU Otvorene su dve nove poslovnice „Dunav osiguranja“ u Beogradu DUNAV LIFE CLUB Specijalni popusti za članove Dunav Life Club-a KONTAKT CENTAR BESPLATNI POZIVI IZ SVIH MOBILNIH I FIKSNIH MREŽA U SRBIJI Home » O kompaniji » Istorijat kompanije\nIstorijat kompanije Iako su naši krajevi imali burnu i tešku prošlost, i često bili van ključnih ekonomskih i trgovačkih tokova, istorijat osiguranja na ovim prostorima ima dugu tradiciju.\nNajstarije tragove nalazimo u srednjovekovnoj Srbiji, u Zakoniku cara Dušana. U njemu su predviđene mere koje se odnose na sigurnost imovine, i mere zaštite tamo gde ima više rizika po ljude i materijalna dobra, uključujući požar i namernu paljevinu, krađu, razbojništvo, rušenje itd. Bilo je predviđeno da se šteta na imanjima vlastelina nadoknadi iz carske kase, a potom je taj fond obnavljan sistemom dažbina.\nNajstariji poznati dokument u kome se pominje osiguranje u Crnoj Gori jeste Budvanski statut iz 15. veka. Na elemente osiguranja nailazimo u CCXXXI poglavlju, u kome stoji sledeća rečenica: „Ukoliko bi neki naš građanin u nekom gradu vladara bio opljačkan bez razloga, opština je dužna da mu naknadi štetu“.\nKasnije se osiguranje razvijalo u različitim vidovima, uz međusobnu solidarnost članova i njihovih porodica u bratovštinama i cehovskim udruženjima, ili putem pomorskog osiguranja. S razvojem kapitalizma, i osiguranje doživljava duboke promene, i od 18. veka u našim krajevima deluju agenti i ispostave zapadnih osiguravajućih društava. Na prvi pomen osiguranja u Beogradu čekalo se do 1839. godine. Tada je jedan trgovac, po imenu Zuban, osigurao kuću i sve u njoj na sumu od 175 talira, kod Tršćanskog osiguravajućeg društva. „Novine srbske“ su iscrpno pisale o tom slučaju, jer je posle samo nekoliko dana Zubanova kuća izgorela do temelja, i vlasniku je isplaćena puna suma.\nPotom su otvarane ispostave osiguravajućih kuća, mahom italijanskih i austrijskih, a 1897. godine osnovana je prva domaća osiguravajuća ustanova „Beogradska zadruga“. Početkom 20. veka osnovano je još nekoliko društava koja su, uz ispostave inostranih, radila praktično sve do Drugog svetskog rata.\nPosle rata i promena izazvanih socijalističkom revolucijom, poslovi osiguranja prešli su u domen države, i 1945. godine osnovan je Državni zavod za osiguranje i reosiguranje, spajanjem predratnih osiguravajućih kuća „Dunav“, „Elementar“ i „Viner štetiše“. Zavod je imao tri osnovne funkcije: osiguranje državne i javne imovine od požara i drugih rizika, sprovođenje svih vrsta obaveznog osiguranja, i reosiguranje. Promenom ustava i političkih uslova menjane su tarife premija i vršene revizije pravila osiguranja, a samo osiguranje se decentralizovalo, tako da je 1968. godine opet na snagu stupio suprotni proces, u kome je 128 zavoda i sedam zajednica osiguranja integrisano u 11 osiguravajućih zavoda. Među njima su i „Beograd“ i „Jugoslavija“, čijom je integracijom 1974. nastao ZOIL „Dunav“. Od 1990. godine zavod menja ime u „Deoničko društvo za osiguranje Dunav“ a.d, s potpunom odgovornošću, a potom postaje Kompanija „Dunav osiguranje“, kao centralni deo „Dunav grupe“, uz nekoliko zavisnih preduzeća.\nDanas je to moderna kompanija, lider na domaćem tržištu osiguranja, i jedina domaća kompanija registrovana za sve vrste osiguranja. Sa 29 glavnih filijala i oko 600 prodajnih mesta, Kompanija ima snažnu poslovnu mrežu, koja se neprestanim usavršavanjem poslovanja i razvitkom informacionog sistema približava standardima velikih evropskih osiguravajućih kuća.


Prijem za Dejana Jokića\nHomeVestiPrijem za Dejana Jokića\n19/10/2018Redakcija BALKAN TVVesti, za slajder0\nU kabinetu predsednika Opštine Šid priređen je prijem za Dejana Jokića, člana pobedničkog tima Srbije u parastreljaštvu. Ekipno zlato u gađanju vazdušnom puškom iz ležećeg stava osvojeno na poslednjem Svetskom prvenstvu u parastreljštvu samo je jedan u nizu uspeha Dejana Jokića iz Jamene, našeg trofejnog paraolimpijca.\nSa Dejanom Jokićem razgovarali su predsednik Opštine Šid Predrag Vuković, zamenik predsednika Zoran Semenović i Branko Novaković, sekretar Sportskog saveza Opštine Šid. Tokom prijema, Jokiću je uručena sportska oprema, a Opština Šid će se i ubuduće truditi da obezbedi što bolje uslove za njegov dalji rad, napredak i nove sportske uspehe.\nOpština Šid pomoći će Jokićev odlazak na sledeće značajno takmičenje u februaru na Svetski kup u Ujedinjenim Arapskim Emiratima gde će Dejan Jokić pokušati da stekne normu za Paraolimpijske igre u Tokiju.\nIzvor: Opština Šid\nKamioni čekaju na Horgošu i Kelebiji više sati\nOd ponedeljka počinje očitavanje vodomera i brojila za oktobar


Održana dvodnevna radionica "Energetska efikasnost i korišćenje solarne energije za smanjenje negativnog uticaja na klimatske promene" | IDA - Asocijacija za razvoj Ibarske doline\nDvodnevna radionica "Energetska efikasnost i korišćenje solarne energije za smanjenje negativnog uticaja na klimatske promene" je održana 23. i 24.12.2020.godine u Beranama. Na radionici je učestvovalo 25 predstavnika javnog, civilnog i poslovnog sektora iz prekograničnog područja Srbija-Crna Gora.\nU uvodnom delu radionice su prezentovani primeri dobre prakse u korišćenju obnovljivih izvora energije i enargetske efikasnosti, sa pozitivnim uticajem na klimatkse promene.\nU drugom delu radionice učesnici su na participativni način definisali prvu verziju regionalnih prekograničnih prioriteta za smanjenje emisije gasova sa efektom staklene bašte. Definisani prioriteti će u narednom periodu će biti prezentovani drugim ciljnim grupama i kroz individualne konsultacije će biti definisani finalne preporuke.


Hocu.ba Poziv za dodjelju grantova za održivi ruralni razvoj u zemljama zapadnog Balkana – Hocu.ba\nPoziv za dodjelju grantova za održivi ruralni razvoj u zemljama zapadnog Balkana\nPoziv za dodjelju grantova za izgradnju kapaciteta civilnog društva i zagovaranje za održivi ruralni razvoj u zemljama zapadnog Balkana.\nViše informacija o uslovima za apliciranje možete pronaći u ALTER Grant Program Smjernicama za aplikante sa odgovarajućim Aneksima, na web satranici.\nZa područje Bosne i Hercegovine, više informacija o uslovima za apliciranje možete pronaći na web stranici Mreže za ruralni razvoj u Bosni i Hercegovini;\nUkoliko vam je potrebno više informacija o uslovima za apliciranje, za područje Bosne i Hercegovine možete kontaktirati nacionalnog koordinatora putem e-maila [email protected].\nOrganizacije civilnog društva sa uspješnim aplikacijama će dobiti grant od maksimalno 17.000 EUR po grantu. Minimum 14 najboljih projektnih prijedloga za održivi ruralni razvoj će dobiti grant za implementaciju projekata u periodu od 1.02.2018 – 31.10.2018. Program se sprovodi kao dio projekta “ALTER – Active Local Territories for Economic development of Rural Areas” (Aktivne lokalne teritorije za ekonomski razvoj ruralnih područja) finansiranom od strane Evropske Unije.\n« Poziv za prijave za učešće na programu „osnaŽENE“\nPortal “Novikonjic.ba” traži informatičara/ku za održavanje sajta »


Vremeplov: Umro Vuk Stefanović Karadžić • Poportal\n07/02/2019 02/04/2020 P.Radovanović0\nNa današnji dan 1864. godine umro je srpski jezički i pravopisni reformator Vuk Stefanović Karadžić, tvorac novog pravopisa i književnog jezika.\nOpismenio se u rodnom selu kod rođaka trgovca, potom u školi u Loznici i zatim u manastiru Tronoša. Tokom Prvog srpskog ustanka bio je pisar kod ustaničkog vojvode Ćurčije, zatim učitelj u Beogradu i carinik na Dunavu kod Kladova. Posle propasti ustanka 1813. i odlaska u Beč počeo je da sakuplja narodne pesme i umotvorine i da radi na srpskom pravopisu i jeziku uopšte. Ubrzo je objavio prvu zbirku narodnih pesama i „Pismenicu“ (gramatika) a 1818. „Srpski rječnik“. Pisao je i istorijska svedočanstva (više sećanja), bavio se nekom vrstom etnografije, organizovao istraživanja širom srpskih zemalja i vodio je ogromnu prepisku.\nNjegovi odnosi sa knjazom Milošem Obrenovićem prošli su kroz razne faze ali je sa vrhom srpske crkve posebno Karlovačke mitropolije bio u veoma lošim odnosima. Mitropolit Stratimirović, čovek retke učenosti i kulture, smatrao je da je njegova jezička reforma primitivna i da odbacuje čitavu srpsku jezičku i književnu tradiciju, a njegov prevod Novog Zaveta ocenjen je tada kao skandalozan (pošto nije poznavao klasične jezike prevod je rađen sa nemačkog).\nVremenom je stekao ugled među intelektualcima Evrope, čak i kod takvih umova kakvi su bili Gete ili Ranke, univerzitet u Jeni proglasio ga je počasnim doktorom. Njegove ideje odnele su odlučujuću prevagu 1847. kada su izašle „Pesme“ Branka Radičevića, pisane „Vukovim jezikom“, a Đura Daničić je tekstom „Rat za srpski jezik i pravopis“ dokazivao opravdanost Vukove reforme.


Niška televizija » Predsednik Nikolić čestitao građanima Srbije Novu godinu\nObjavljeno 31.12.2013. 14:14\nPredsednik Srbije Tomislav Nikolić poželeo je građanima Srbije mnogo lepšu, srećniju i uspešniju novu 2014. godinu, uz očekivanje da će, ukoliko se ostvari sve ono što se planira, moći da kažu da je to bila godina u kojoj se dosta toga uradilo.\nPremijer Srbije Ivica Dačić poželeo je građanima Srbije da više verujuju u sebe. „Želim da više verujemo u sebe, ističemo pozivivne stvari koje imamo, ova vlada gleda ka budućnosti, a kakva će ta budućnost biti zavisi od nas“, zaključio je premijer.\nPrvi potpredsednik Vlade Srbije Aleksandar Vučić rekao je da je napredak ekonomije najvažniji cilj u narednoj godini, dodajući da će biti potrebno još mnogo rada i znoja kako bi se i u toj oblasti ostvario još bolji rezultat.\nSaopštenje LAF-a povodom konkursa Univerzitetske biblioteke


Van Gogh predstavio novi spot za pesmu “Kakvo divno veče” (Video) – 24sata online\nReditelj Dejan Senić koji je prvi put radio spot za Van Gogh kaže da su energija, raspoloženje i atmosfera na snimanju bili fenomenalni, kao i da je veliko zadovoljstvo bilo sarađivati sa Đuletom, Srbom i Gagom:\n“S obzirom na to da živim na moru, naziv albuma “More bez obala” me je inspirisao da osmislim i uradim spot. Negde sam ranije pročitao da su Đule i Srba kao klinci provodili svoje letnje raspuste na moru duž cele Barske regije i hteo sam slikom da oživim njihova sećanja na vreme provedeno na letnjim raspustima. Od svih pesama sa albuma, odabrao sam “Kakvo divno veče” jer sam u njoj prepoznao magičnu, primorsku, a ujedno i vanvremensku atmosferu”.\n“Glumica Branka Otašević i basista grupe Van Gogh, Dragan Ivanović glumili su ljubavni par srednje dobi i verno prikazali date emocije. Par u poznoj životnoj dobi predstavili su Vidosava i Savo Baranin, koji nas je na žalost, pre izvesnog vremena napustio”, rekao je Senić.\nPodsetimo, koncertom u Trebinju 11. juna ove godine bend je započeo koncertnu turneju posle godinu i po dana pauze, nastalke usled pandemije. Time je najavljena letnja, regionalna koncertna aktivnost koja se nastavlja 25. juna koncertom u Skoplju, a u sklopu letnjeg akustik festivala.\nTagovi: “Kakvo divno veče”Đule Van GoghspotVan Gogh\nVesić: Nastavljamo sa uređivanjem dečjih igrališta u Zemunu (Foto)\nOsnivač FEST-a dobija ulicu u Beogradu


Kurs i obuka za globalno i investiciono bankarstvo\nSpecifične oblasti u okviru bankarstva su predmet izučavanja sa kojim najpre prisutne upoznaje kurs i obuka za globalno i investiciono bankarstvo, a pohađanje nastave omogućuje zainteresovanim polaznicima da se specijalizuju za pružanje bankarskih usluga u navedenim oblastima, a kako bi značajno poboljšali svoj poslovni imidž. Predavači i stručnjaci koji su bili zaduženi da osmisle nastavni program, a po kome se ovaj kurs organizuje su se maksimalno potrudili da ovu materiju približe i onim osobama koje imaju iskustva u bankarskim poslovima, ali isto tako i onima koji se prvi put sa njima susreću.\nPostoji mogućnost da se pohađa online obuka i kurs za globalno i investiciono bankarstvo što pred zainteresovane stavlja zahtev o posedovanju računara, a u slučaju da im takva vrsta nastave ne bude odgovarala, Obrazovni centar Akademije Oxford svakako organizuje i onu vrstu nastave koja se smatra klasičnom, jer se sprovodi u prostorijama ove institucije.\nBudući da se i jedna i druga vrsta nastave organizuju za po jednog polaznika, to jest kroz individualnu, odnosno za više njih, a kada se zapravo sprovodi grupni kurs i obuka za globalno i investiciono bankarstvo. Podrazumeva se i to da svi koji su zainteresovani mogu nastavu i u našim poslovnicama i preko interneta da prate sa još jednim zainteresovanim polaznikom, to jest u okviru takozvane poluindividualne.\nOsim što se razlikuje broj osoba koje mogu da prisustvuju konkretnoj vrsti obuke, isto tako se razlikuje i princip njihove organizacije, tako da svaki kandidat koji bude odlučio na ovaj kurs prati u grupi, istovremeno treba i da prihvati termine koje u toj situaciji treba da definiše organizator, koji odlučuje i o dinamici. A isto tako naša institucija brine i o datumu kada će ta vrsta nastave da počne, ali on ne može biti određen prilikom upisa polaznika, kao što je to slučaj kod poluindividualne i individualne nastave i to najpre zato što je prvo potrebno da se najmanje četiri polaznika prijavi i upiše, to jest važno je da najpre bude prvo bude kreirana jedna grupa. Svakako je naglašeno da najviše osam osoba može prisustvovati ovom tipu nastave, a kada bude bila napravljena grupa koju čini najmanji broj polaznika (njih četvoro), svi upisani će da dobiju precizne podatke ne samo o tačnom datumu početka, nego i o terminima u kojima će se predavanja održavati, kao i preciznoj dinamici.\nPotpuno je drugačiji način na koji se organizuje i individualna, kao i poluindividualna obuka i kurs za globalno i investiciono bankarstvo, a na prvom mestu zato što tada polaznik odlučuje i kada će početi i kojom dinamikom i u kojim terminima će se organizovati predavanja u okviru jedne od tih vrsta obuke. Tačnije rečeno, polaznik je u obavezi da sve te detalje koji se odnose na organizaciju, definiše kako sa profesorom koji bi trebalo da vodi ovu obuku, tako isto i sa koordinatorom za nastavu u našoj poslovnici.\nKada je u pitanju prijavljivanje za pohađanje ovog kursa, naglašavamo da postoji tri načina, a da su prijave otvorene u toku cele godine. Sve zainteresovane osobe imaju pravo prvo da fizički dođu u jednu od poslovnica organizatora u bilo kom gradu i da se tako prijave, a zatim mogu i da kontaktiraju konkretno predstavništvo Obrazovnog centra Akademije Oxford putem telefona ili, pak da svoje podatke pošalju na zvaničan mejl organizatora.\nObaveza nam je da naglasimo i to da se u našoj oficijelnoj ponudi nalazi i korporativni kurs i obuka za globalno i investiciono bankarstvo, a što je specifična vrsta nastave u tom smislu što je namenjena osobama koje su zvanično zaposlene u okviru jedne kompanije. Način na koji se taj tip kursa sprovodi takođe je prilično slobodan, a najpre liči na princip organizacije koji se primenjuje u slučaju individualne, odnosno poluindividualne obuke i to na prvom mestu zato što je nadležnim licima u okviru zainteresovane kompanije dozvoljeno da iznesu zahtev ne samo o tačnom datumu početka, odnosno o terminima održavanja i dinamici sprovođenja predavanja, već i o mestu gde će se korporativni kurs organizovati. Zapravo, mi možemo nastavu da organizujemo na već opisane načine, to jest u okviru jedne od naših poslovnica ili preko interneta, ali ćemo svakako ispuniti zahtev kompanije koja želi da korporativna obuka bude organizovana u prostorijama koje ona lično bude izabrala.\nŠta izučava kurs i obuka za globalno i investiciono bankarstvo?\nKo god bude želeo da se specijalizuje za navedene oblasti, neizostavno mora da ima znanja vezano za korišćenje računara i to makar na osnovnom nivou, a kako bi bio u mogućnosti da sa razumevanjem prati ovaj kurs.\nKoje su osnovne osobenosti globalnog bankarstva, ali i koji su to principi koji se primenju u takozvanom investicionom bankarstvu, su pitanja na koja će najpre da dobije odgovor svako ko se bude opredelio da pohađa ovu specijalizovanu obuku.\nA nakon što budu dobili odgovore na ova pitanja, polaznici će imati priliku i da se upoznaju sa načinima investiranja, tako da će se obuka i kurs za globalno i investiciono bankarstvo svakako usmeriti i na upoznavanje prisutnih sa najuspešnijim berzama u svetu, a pod čim se misli se da će predavači primarno da govore o načinu poslovanja, to jest investiranja u okviru Njujorške i Londonske berze. Podrazumeva se da će svakako da se ukratko osvrnu i na one specifičnosti koje se odnose na berze u ostalim delovima sveta, a na prvom mestu se tu misli na nemačku berzu.\nSa ciljem da se usavrše u oblasti investicionog bankarstva, a kako bi u najvećoj meri povećali i šanse za zaposlenjem na znatno višoj radnoj poziciji, polaznici će imati prilike da nauče i na koji način, uopšteno funkcioniše vrednovanje različitih, javnih i privatnih kompanija, ali i koje se tačno metode u toku tog procesa koriste. Zatim će im predvači objasniti i šta je to premija, te na koji način se pristupa njenom preciznom određivanju, a isto tako će biti reč i o različitim dokumentima koji se u okviru investicionog bankarstva najčešće primenjuju, tako da će svaki polaznik imati mogućnost da nauči i kako se koji od njih popunjava.\nNastavnim planom je takođe predviđeno i da se prisutni upoznaju sa osnovnim specifičnostima bankarskog poslovanja na teritoriji najvećih država, a kako bi mogli eventualno da po sticanju validnog sertifikata za globalno i investiciono bankarstvo pokušaju da potraže posao u struci i van teritorije naše zemlje.\nPredviđeno je da kurs i obuka za globalno i investiciono bankarstvo ponudi prisutnima mogućnost da učestvuju u različitim situacijama koje će biti simulirane u skladu sa onima koje se tretiraju kao realne, odnosno sa kojima bi svako ko želi da se specijalizuje za konkretnu oblast mogao da se u praksi sretne. Sama činjenica da će svaki polaznik imati priliku da uzme aktivno učešće u takvim situacijama bi treablo da bude sasvim dovoljna da svaki polaznik stekne sigurnost u sebe, odnosno u svoja znanja iz oblasti koje su predmet ovog kursa, a sve to će sasvim sigurno i da vrlo pozitivno utiče na kvalitet njegovog budućeg poslovanja.\nGde i kada se kurs i obuka za globalno i investiciono bankarstvo održava?\nSvi koji su zainteresovani da prate ovaj kurs moraju znati da se nastava organizuje, praktično na dva mesta i to kako u jednoj od poslovnica naše institucije, tako isto i putem interneta. A onaj prolaznik koga interesuje online obuka i kurs za globalno i investiciono bankarstvo bi trebalo da poseduje sopstveni računar, uzevši u obzir da će upravo preko njega da prati nastavu. Jednostavnije rečeno, to će učiniti uz pomoć specijalizovanog softvera, to jest putem vortuelnih učionica.\nBez obzira gde budu želeli da pohađaju nastavu, moraće da se odluče da li će to uraditi u grupi, odnosno individualno ili u paru, a sva ta tri tipa nastave se sprovode po tačno definisanim pravilima. Primarna razlika između njih se odnosi na broj osoba koje joj mogu prisustvovati, pa između četvoro i osmoro polaznika može da prati grupnu nastavu, samo jedan pohađa individualnu, a poluindividualni kurs i obuka za globalno i investiciono bankarstvo je namenjen za dve osobe.\nO dinamici i o terminima održavanja kod grupne nastave odlučuje zvanični organizator, dok je kod druge dve vrste obuke predviđeno da o tome brinu zajedno polaznici i predavač, te da se oni dogovaraju i o tačnom datumu početka.\nMeđutim, neophodno je istaći vrlo važnu činjenicu vezanu za početak grupnog kursa, uzevši u obzir da je on zvanično uslovljen prijavljivanjem dovoljnog broja osoba. Reč je o tome da se zahteva najmanje četiri osobe da izvrše prijavu i to kako za online, tako i za onu nastavu koju će pratiti u našim poslovnicama, pa da se tek posle toga formira grupa. A nakon što se to bude desilo, zvanično lice organizatora ima dužnost da detaljno obavesti svakoga pojedinačno ko je izvršio prijavu i to prvo o datumu kada će grupna obuka da počne, a zatim i o terminima u kojima je predviđeno da se predavanja organizuju, kao i o tačnoj dinamici.\nIstičemo da naša institucija može da organizuje i nastavu za zaposlene u nekoj kompaniji, a kada se zapravo sprovodi korporativna obuka i kurs za globalno i investiciono bankarstvo. U principu je tada dozvoljeno licima koja su u konkretnoj kompaniji nadležna da navedu kada im odgovara da nastava počne, odnosno da sa ovlašćenim licem naše poslovnice preciziraju i termine održavanja, kao i dinamiku.\nNa koji način se organizuje obuka i kurs za globalno i investiciono bankarstvo?\nUzevši u obzir da se prijavljenima pruža mogućnost opredeljenja između klasične i onlajn nastave, te da se i jedna i druga mogu organizovati na tri načina, to jest kako kroz individualnu i poluindividualnu, tako i u okviru grupne nastave, to se i način na koji se kurs i obuka za globalno i investiciono bankarstvo organizuje svakako razlikuje.\nNastava koja je okarakterisana kao poluindividualna i koju treba da pohađa dvoje polaznika, se sprovodi na potpuno isti način kao i ona vrsta obuke koja je namenjena samo jednoj osobi, to jest individualna. A to znači i da je svaki pojedinačni polaznik sasvim slobodan da odredi, u dogovoru sa koordinatorom za nastavu te poslovnice i profesorom, kada će bilo individualna, bilo poluindividualna obuka i kurs za globalno i investiciono bankarstvo da počne. Oni se takođe usaglašavaju i oko toga u kojim tačno terminima će predavanja u tom slučaju da se održavaju i prema kakvoj dinamici.\nSve prethodno pomenuto uopšte ne važi kod grupne nastave, a najpre zato što organizator donosi odluku o terminima njenog održavanja, kao i o dinamici. Datum početka i za ovu vrstu nastave se određuje tek kada se osnovni zahtevi za njen početak bude ispunio, to jest pošto se bude prijavilo najmanje četiri osobe koje žele da nastavu u grupi pohađaju ili na klasičan način ili preko interneta. Posle oformljenja grupe, organizator informiše sve prijavljene o prethodno pomenutim detaljima, tako da će vrlo brzo saznati ne samo kada će da počne ova vrsta edukacije, nego i u kojim terminima će morati da prate predavanja, kao i kakvom tačno dinamikom će to biti.\nNačin na koji se korporativni kurs i obuka za globalno i investiciono bankarstvo sprovodi u velikoj meri podseća na onaj koji je predviđen za organizaciju individualne i poluindividualne nastave. Zapravo, u tom slučaju je dozvoljeno ovlašćenim licima kompanije čiji zaposleni bi trebalo da prate ovu obuku da se opredele kog tačno datuma će ona početi, to jest po kojoj dinamici i u kojim terminima će biti organizovana nastava.\nKoliko traje obuka i kurs za globalno i investiciono bankarstvo?\nPodrazumeva se da je tačno određen nastavni fond i u ovom slučaju on podrazumeva 40 časova, tako da grupni kurs i obuka za globalno i investiciono bankarstvo traje ukupno oko dva meseca. Svakako će detalje vezano za dinamiku održavanja saznati svaki prijavljeni kada se bude kreirala grupa i to ona u kojoj mora da bude minimum 4 polaznika, a tada će organizator da definiše i datum početka, odnosno termine održavanja.\nA kada je u pitanju trajanje bilo poluindividualne ili individualne nastave, moramo istaći činjenicu da bez obzira za koju od njih da je pojedinačni polaznik zainteresovan, princip njihove organizacije je gotovo istovetan, te se samo razlikuje broj osoba koje bi predavanjima trebalo da prisustvuju. Svakako informaciju o trajanju i jednog i drugog tipa kursa, Obrazovni centar Akademije Oxford ne može da pruži zainteresovanim i to prvenstveno zbog principa organizacije. Stvar je u tome da se individualna i poluindividualna obuka i kurs za globalno i investiciono bankarstvo sprovode tako da polaznici određuju ne samo termine i dinamiku održavanja, već čak i datum početka i to u direktnom kontaktu sa profesorom, koji je je nadležan i sa koordinatorom za nastavu u poslovnici organizatora u kojoj se upisuju.\nGotovo sve to isto se odnosi i na takozvani korporativni kurs, a koji se organizuje takođe u skladu sa zahtevima koje u tom slučaju ima klijent, to jest određena firma, pa se samim tim i trajanje razlikuje od slučaja do slučaja.\nSpisak gradova za globalno i investiciono bankarstvo


Stanje informatizacije u Srbiji Stanje informatizacije u Srbiji – Personal magazin\nStanje informatizacije u Srbiji\nU publikaciji BIZNIS TOP koju je izdao časopis „Biznis&Finansije,objavljeno je nekoliko tekstova koji sa puno činjenica opisujustanje informatizacije u Srbiji\nMilovan Matijević je prikazao trendove u domaćoj informatičkoj industriji. Ukupni poslovni prihod informatičke industije je 2007. godine iznosio 94 milijarde dinara a što predstavlja povećanje od 26 odsto u odnosu na predhodnu godinu.\nBranislav Dobrosavljević i Zvonko Obradović su predstavili nove informatičke projekte u Agenciji za privredne registre. Uvedeni su elektronski registri preduzeća, preduzetnika, založnih prava i finansijskog lizinga. Ide se i korak dalje pa se i nude korisne usluge i informacije poslovnim ljudima, bankarima i investitorima.\nVlada Tanasković regionalni menadžer iz kompanije „Fujitsu Siemens Computers“ je prikazao kako su na tržištu Srbije zahvaljujući: realnom planiranju, dobroj organizaciji i brzom prilagođavanju okolnostima na tržištu, ostvareni tržišni rezultati veći od proseka u Evropi.\nNikola Marković je opisao stanje upotrebe računara i telekomunikacija u Srbiji. Povećava se stepen informatizacijei to naročito u domaćinstvima. Porasli su ukupni prihodi u sektoru telekomunikacija za 13 odsto i korišćenje telekomunikacionih usluga. Istovremeno pojačava se jaz izmedu razvijenih i nerazvijenih delova Srbije u pogledu primena računara i telekomunukacija.\nU publikaciji BIZNIS TOP, predstavljeno je i poslovanje privrede Srbije u 2007. godini i poslovanje preduzeća u Srbiji sa listama najvećih preduzeća po aktivi, dobiti i kapitalu, kao i listama vodećih preduzeća u 25 regiona Srbije. Uz publikaciju se dobija i CD na kome se nalaze podaci o registrovanim preduzećima u Agenciji za privredne registre.\nStanje informatizacije u Srbiji was last modified: October 22nd, 2008 by Redakcija\nNovi PIXMA “sve-u-jednom” modeli


Rusi čiste iz vazduha, Asadova vojska s kopna | WebTribune\nHome U FOKUSU Rusi čiste iz vazduha, Asadova vojska s kopna\nRusi čiste iz vazduha, Asadova vojska s kopna\nTalas ruskih vazdušnih napada u zapadnoj Siriji koordiniran je sa kopnenim napadima sirijske vojske na najmanje četiri položaja pobunjenika.\nU saopštenju Sirijske opservatorija za ljudska prava iz Londona navodi se da kopnene napada izvode “režimske snage” – termin koji koristi u širem smislu da bi precizirala da na terenu napad izvodi “sirijska vojska u savezništvu sa lokalnom i stranom milicijom“, prenela je agencija Rojters.\nSirijska provincija Hama i oblasti u susednoj provinciji Idlib našle su se pod intenzivnim talasom ruskih vazdušnih napada, saopštila je ista monitoring grupa sa brojnim izveštačima sa terena.\nRusija je prošle nedelje pokrenula vojne operacije protiv pripadnika ekstremističke Islamske države u Siriji, a rusko Ministarstvo odbrane je saopštilo da su mete vojna oprema, komunikacije, skladišta oružja, municija i gorivo.\nPres sekretar ruskog predsednika Dmitrij Peskov rekao je da je glavni zadatak ruskog vazduhoplovstva u Siriji borba protiv terorizma i podrška legitimnim sirijskim vlastima u antiterorističkim naporima.\nSENZACIONALNA ODLUKA: Putin traži glave lidera Islamske države, sudiće im u Rusiji


Telenor je dobio Diplomacy&Commerce nagradu za najbolju kompaniju u oblasti društveno odgovornog poslovanja\nO TELENORU O NAMA DRUŠTVENA ODGOVORNOST TELENOR FONDACIJA NAGRADE I PRIZNANJA TELENOR JE DOBIO DIPLOMACY&COMMERCE NAGRADU ZA NAJBOLJU KOMPANIJU U OBLASTI DRUŠTVENO ODGOVORNOG POSLOVANJA\nDrugu godinu za redom, Telenor je dobio Diplomacy&Commerce nagradu za najbolju kompaniju u oblasti društveno odgovornog poslovanja. Nagradu je u ime kompanije primila generalna direktorka Telenora Srbije, Ingeborg Øfsthus.\nFokus Telenor fondacije je da mladi budu što bezbedniji na Internetu. Njihova sigurnost, zajedno sa obrazovanjem roditelja i nastavnika, je naš najveći prioriet, posebno u vreme digitalizacije, kada pristup Internetu otvara velike mogućnosti, ali i pretnje.\nDiplomacy&Commerce nagrade dodeljene su u osam kategorija i uručene su pojedincima, kompanijama i organizacijama koje su se istakle u humanitarnom radu, CSR aktivnostima, spajanju biznisa i edukacije, kulture i sporta, te unapređenju uslova poslovanja, bilateralne saradnje, civilnog društva, kao i privrednog ambijenta u Srbiji.\nProslavi je prisustvovao veliki broj gostiju - predstavnici Vlade Srbije, diplomatskog kora, političkog, kulturnog i javnog života Srbije.


Messer Tehnogas po prvi put deli dividende › Made-in-Germany.rs\nSkupština akcionara kompanije „Messer Tehnogas“ odobrila je akcionarima isplatu dividende u bruto iznosu od 1.801 dinar po akciji, što ukupno iznosi 1,9 milijardi dinara.\nOd kada je kompanija Messer Tehnogas kotirana na tržištu Srbije, ovo je prvi put da isplaćuje dividendu svojim akcionarima. Dividende će 15. septembra biti isplaćene iz prošlogodišnje dobiti i dela neraspoređene dobiti iz ranijih godina, dok je kao dan dividende utvrđen 17. maj, prenosi „wise broker“.\nVećinski vlasnik kompanije Messer Tehnogas je nemačka multinacionalna kompanija Messer koja u njoj poseduje vlasnički udeo od 81,9 procenata. Od početka godine akcije ove kompanije beleže pad vrednosti od 8 posto, a na poslednjoj ceni od 8.001 dinar tržišna kapitalizacija kompanije iznosila je 8,3 milijarde dinara, odnosno 67,3 miliona eura.\nOd MiG na 31/05/2016 / Industrija, Investicije / Ostavite komentar


Oblaci pare dižu se iz oštećene nuklearne elektrane Fukušima, koju vatrogasci zalivaju vodom kako bi sprečili pregrevanje šipki nuklearnog goriva\nTokijski vatrogasci sa svojim pumpama i šmrkovima uključili su se u nastojanja da se kriza u oštećenoj nuklearnoj elektrani stavi pod kontrolu.\nJapanska televizija NHK saopštila je da su tokijski vatrogasci u subotu, po japanskom vremenu, dovezli kamion sa šmrkom koji može da prska sa visine od 22 metra, koristeći vodu usisavanu iz mora. Njihova meta je bazen sa potrošenim nuklearnim gorivom u trećem reaktoru elektrane Fukušima, koje najviše preti da se pregreje i počne da oslobađa radijaciju.\nPomenuta televizija kaže da su vatrogasci privremeno bili prekinuli prskanje kako bi omogućili rad električarima, koji nastoje da obnove rad sistema za hlađenje u elektrani, oštećenog u zemljotresu i cunamiju.\nPripadnici japanskih oružanih snaga takođe su koristili šmrkove sa visokim pritiskom pošto se odustalo od zalivanja elektrane iz vazduha jer je radijacija bila suviše opasna za posade helikoptera. Japanski mediji kažu da će radijacija uskoro ponovo biti izmerena uz pomoć helikoptera.\nJapanski premijer Naoto Kan izjavio je u petak da policajci, vatrogasci i vojnici "rizikuju svoje živote".\nU međuvremenu, japanska vlada je podigla stepen opasnosti od nuklarne katastrofe sa četvrtog na peti nivo, od mogućih sedam nivoa međunarodne nuklearne skale. Nivo pet označava nesreću sa širim posledicama, uključujući oslobađanje izvesne količine radioaktivnog materijala i veliku verovatnoću ozračivanja stanovništva.\nRadioaktivne čestice iz elektrane Fukušima registrovane su čak u Kaliforniji. Diplomatski izvori javljaju da su stanice Ujedinjenih nacija za osmatranje radijacije zabeležile malu radioaktivnost koja je došla s druge strane Pacifika, ali da je ona suviše niska da bi predstavljala opasnost po ljude.


Snovi na javi ~ Venera trigon Neptun – Dnevnik Jednog Astrologa\nOvih dana na Nebu imamo prelepi trigon između Venere iz Raka i Neptuna iz Riba, a dodatno oboje imaju i aspekt sa Jupiterom iz Jarca. Pošto se ovaj tranzti dešava u Vodenim znacima Raka i Riba, naravno da će nam emocije i osećanja biti naglašena u narednih par dana, ali na sreću, tranzitni Merkur je ipak u svom sedištu, pa nećemo mnogo da „odplivamo daleko od obale“.\nKao tranzitni aspekt, Venera trigon Neptun generalno je odličan za sanjarenje, zaljubljivanje, odmor, fantaziranje, kreativno stvaranje, pokretanje projekata koji za cilj imaju da ulepšaju životnu svakodnevnicu i pomognu onima koji trenutno nemaju sreće u životu. Ovo je tranzit koji donosi posebno povoljne rezultate kada je cilj stvaranje nečeg lepog i pozitivnog u pitanju. Isto tako, snovi će biti maximalno naglašeni, pa obavezno zapisujte šta ste sanjali.\nNaravno da će emocije i osećanja koja ovaj tranzit budi prvenstveno da utiču na naš privatan život, za one koji su u potrazi za srodnom Dušom u ovom periodu je mogu i pronaći, ali treba da obrate pažnju da ne idealizuju drugu stranu previše, jer ipak je ova Venera u opoziciji sa tranzitnim retrogradnim Jupiterom, pa postoji problem da se ne ponove greške u partnerskim odnosima baš zbog tog preteranog sanjarenja koji mnogi od nas imaju kada je reč o „idealnoj ljubavi“.\nmožete zakazati svakim radnim danom od 9h do 21h (vikendom i praznicima ne radim)\npreko poruke na Viber & WhatsApp na broj +381 61 17 04 231 (bez poziva, hvala)\nPrevious Ono što želiš pokazuje koliko zaista vrediš ~ Venera opozicija Jupiter\nNext Moje je moje, a i tvoje je moje… Venera opozicija Pluton


ŽIVOT HERCEGOVINE U PRVOJ JUGOSLAVIJI\nU okviru svečanosti obilježavanja stogodišnjice oslobođenja Trebinja, večeras je u Muzeju Hercegovine otvorena izložba „Hercegovina u prvoj Jugoslaviji 1918-1941.“, autora Zorana Mijanovića, višeg kustosa istoričara.\nKroz 50 panoa sa starim fotografijama, dokumentima i pratećim tekstovima, ali i sačuvane časopise i predmete iz tog perioda – izložba osvjetljava ovo razdoblje naše novije istorije, život i ulogu Trebinja i Hercegovine u tadašnjoj Jugoslaviji.\n„Izložba prikazuje život jedne male oblasti u tadašnjoj zajedničkoj državi, ono što je najvažnije – društveno-ekonomske odnose u tom periodu, strukturu stanovništva, političke prilike toga vremena, a onda i privredu, saobraćaj, trgovinu, zatim prosvjetne prilike, nacionalna i kulturna društva, zdravstvene prilike. Ovo je slika jednog vremena, mnogo zanimljiva iz raznih aspekata – jer su se naši Hercegovci tada prvi put našli u zajedničkoj državi i prvi put u dodiru sa narodima sa kojima se u njoj susreli“, pojasnio je Mijanović.\nOd danas u fundusu Muzeja Hercegovine: Zastava Srba Trebinjaca, dobrovoljaca iz Amerike u vojsci Kraljevine Srbije u Prvom svjetskom ratu 1914-1918. godine, koju je nosio Savo Vuković iz sela Zagora, Trebinjska brda\nOn je dodao da izložba nema ambiciju da donosi bilo kakav vrijednosni sud o razdoblju prve Jugoslavije, oko kojeg su i danas istoričari podijeljeni – na jedne koji smatraju da je ona bila ostvarenje vjekovnog sna naroda na ovim prostora i druge koji datum ujedinjenja smatraju najcrnjim danom u našoj istoriji.\nMijanović je kazao da je za realizaciju izložbe korišćena u prvom redu građa iz Arhiva Hercegovačko-neretvanskog kantona u Mostaru, a tek manjim dijelom sačavana arhivska-dokumentarna građa i eksponati iz fundusa Muzeja Hercegovine.\n„Inače, davne 1967. godine, spletom nekih okolnosti, sva građa vezana za naš grad i istočnu Hercegovinu koja je bila u Trebinju predata je mostarskom arhivu. Trebalo bi nekako iznaći sredstva da se ta građa opet skenira i vrati u Trebinje“, kazao je Mijanović.\nIzložbu je otvorio gradonačelnik Trebinja Luka Petrović istakavši da je ona – kao slikovito i dokumentaristički snažno osvjetljenje događaja između dva svjetska rata – više nego dobrodošla, posebno u vremenu kada su vidljivi široko zasnovani pokušaji redefinisanja istorije.\n„Ova izložba je posebno važna po svom informativnom zahvatu, koji nam pokazuje sve aspekte života od 1918. do 1941. godine – počev od sporta, društvenih orgnaizacija, kulture, privrede i javnog života ondašnje Hercegovine“ kazao je Petrović.\nOn je dodao da je ovaj period naše skorije istorije i danas nedovoljno osvijetljen i različito vrednovan, zbog čega je i ova izložba značajna kao pokušaj traganja za odgovorima bez kojih ovdje niti možemo živjeti niti možemo opstati.\n„Do tih odgovora mislim da smo mi u Republici Srpskoj već došli. Ono osnovno je u našoj kolektivnoj poruci – prvo Republika Srpska, a zatim sve ostalo. Uvjeren sam da će i mlađe generacije prihvatiti i podijeliti jedan ovakav politički stav jer istorija će pokazati da bilo kakve simbioze na ovim prostorima donose samo nove dileme, glavobolje i sukobe“, kazao je Petrović.\nIzložbu „Hercegovina u prvoj Jugoslaviji 1918-1941.“ posjetioci će moći da pogledaju u naredne tri sedmice.\nKoncert hora SPD „Jedinstvo“\nProgram obilježavanja 100 godina od oslobođenja Trebinja u Prvom svjetskom ratu nastavljen je večeras koncertom mješovitog hora Srpskog pjevačkog društva „Jedinstvo“ iz Banjaluke u sabornom hramu Svetog Preobraženja Gospodnjeg.\nPod dirigentskim vođstvom Nemanje Savića, banjalučki hor trebinjskoj publici predstavio je dio svog duhovnog repertoara – djela srpskih, ruskih, bugarskih i vizantijskih autora.\nSvečana sjednica Skupštine grada biće održana sutra na Dan oslobođenja Trebinja, sa početkom u 11 časova.\nProslava jubileja završava sutra veče – svečanom akademijom u trebinjskom Kulturnom centru pod nazivom „Stanite galije carske“.


„Dnevnik” saznaje: Posle tri godine podignut optužni predlog protiv Zorana Grahovca - Povezane vesti - Naslovi.net\n„Dnevnik” saznaje: Posle tri godine podignut optužni predlog protiv Zorana Grahovca\nOsnovno javno tužilaštvo u Novom Sadu je podnelo optužni predlog Osnovnom sudu u tom gradu protiv Novosađanina Zorana Grahovca (48), zbog opravdane sumnje da je počinio nasilje u porodici, saznaje „Dnevnik“. Kako nam je potvrđeno u Osnovnom… »\nOsnovno javno tužilaštvo u Novom Sadu podnelo je optužni predlog protiv Zorana Grahovca (48), zbog sumnje da je počinio nasilje u porodici. Glavni pretres, međutim, još nije zakazan. Optužni predlog protiv Grahovca je podnet posle skoro… »\nOSNOVNO javno tužilaštvo u Novom Sadu podnelo je optužni predlog protiv Zorana Grahovca (48), zbog sumnje da je počinio nasilje u porodici, rečeno je "Novostima" u tom tužilaštvu. Glavni pretres, međutim, još nije zakazan. Optužni predlog protiv… »\nRTS pre 49 minutajoš 2 povezane\nB92 pre 32 minutajoš 2 povezane


SRBIJA PETA U EVROPI PO BROJU PODNETIH PREDSTAVKI EVROPSKOM SUDU ZA LJUDSKA PRAVA U STRAZBURU\nDugogodišnja neefikasnost sudova i nepoverenje u odluke koje su donosili podstaklo je veliki broj građana da se obrate Evropskom sudu za ljudska prava u Strazburu. Srbija je peta u Evropi po broju podnetih predstavki, a prva četiri mesta zauzimaju Italija, Rusija, Ukrajina i Turska.\nIako je proteklih godina spremnost građana da istjeraju pravdu pred Strazburom bila velika, vreme i praksa Evropskog suda su pokazali da on nema ni ovlašćenje ni kapacitet da u razumnom roku odluči u svim onim predmetima koji "tište" građane u Srbiji i Crnoj Gori, te je zadatak prvenstveno na domaćim sudovima, koji svoje propise i odluke zasnovane na tim propisima treba da upodobe međunarodnim standardima i dugogodišnjoj praksi Evropskog suda.\nU 2013. godini Evropski sud za ljudska prava u predstavkama protiv Srbije je stigao da odluči u 3.878 predstavki, od čega je 3.685 odbacio kao neosnovane, a doneo je samo 24 presude - od kojih je u 21 slučaju utvrdio kršenje bar jednog prava iz Evropske konvencije o ljudskim pravima.\nStatistika samog tog suda, pokazuju da, nažalost, ni građani, a ni njihovi zastupnici koji u njihovo ime podnose predstavke Evropskom sudu za ljudska prava, nemaju dovoljno znanja o uslovima koje njihove predstavke moraju da ispune da bi ih taj sud uzeo u razmatranje.\nVeliki broj odbačenih predstavki ne znači da u tim slučajevima nije bilo kršenja nekog prava koje garantuje Evropska konvencija, već da su te tužbe ili podnete uz prekoračenje roka od šest meseci od prijema konačne odluke domaćeg organa, ili prethodno nisu bili iscrpljeni svi domaći pravni ljekovi, ili su naglašena pitanja za koja taj sud nije nadležan.\nO formalnim uslovima za prihvatljivost predstavke odlučuje sudija pojedinac u Evropskom sudu, koji svoju odluku ne mora ni posebno da obrazlaže, tako da je sada i teže dokučivo šta je sve onaj koji se žalio pogrešio prilikom obraćanja sudu.\nNa kraju, same presude Evropskog suda za ljudska prava ne treba doživljavati kao akte protiv države, već shvatiti da su one u njenom interesu. Posebno treba raditi na procesuiranju i utvrđivanju odgovornosti službenih lica za kršenje nekog prava iz Evropske konvencije, a što je utvrđeno presudom Evropskog suda, kako bi u narednom periodu došlo do smanjenja broja predstavki koje građani podnose ovom sudu.\nIzvor: www.danas.rs, izvod iz vesti


Sport – Radio Luna\nAleksandar Radišić osvojio III mesto u Gornjem Milanovcu\nNa paraatletskom mitingu u Gornjem Milanovcu Aleksandar Radišić je osvojio 3. mesto u bacanju čunja. Aleksandar je inače prevazišao lični rekord, koji sada iznosi 27.77 metara. Ovo je bilo poslednje takmičenje u ovoj kalendarskoj godini, ...\nVikend je bio uspešan za članove Atletskog kluba Mladost, na dva državna prvenstva osvojene su tri zlatne medalje. U subotu je u Vršcu održano je Prvenstvo Srbije u planinskom trčanju. U konkurenciji seniora prvo mesto ...\nKošarka: KK Sloboda u subotu protiv KK Kolubara\nU 3. kolu Košarkaške lige Srbije, KK Sloboda igraće protiv KK Kolubara u Lazarevcu, u subotu, a susret je zakazan za 19h30. Posle pobede u Užicu u drugom kolu, košarkaši Slobode se nadaju da će ...\nGFK Sloboda u subotu dočekuje FK Sloga iz Požege\nU subotu 10. oktobra u 18:00 časova na gradskom stadionu u Užicu biće odigrana utakmica 10. kola Srpske lige Zapad između GFK Sloboda i FK Sloga iz Požege. Zbog mera zaštite stanovništva od zarazne bolesti ...\nSport, Srbija i region, Užice, Zlatiborski okrug\nGradski fudbalski klub Sloboda će se naći u najpopularnijoj svetskoj fudbalskoj igrici u 2021.godini. U saradnji sa Balkan PES Box u Patch-u za PES 2021 FK Sloboda iz Užica, biće jedini srpskoligaš iz Srbije prisutan ...\nFudbaleri Zlatibora poraženi od Radnika u Užicu\nFudbaleri Zlatibora su izgubili od Radnika rezultatom 1:4 u 10. kolu Ling Long Superlige Srbije. FK Zlatibor je igrao kao domaćini na Gradskom stadionu u Užicu. Zlatibor je solidno odigrao prvo poluvreme, ali su velike ...\nchat_bubble0 Comment visibility47 Pregleda\nČajetina, Sport, Užice, Zlatiborski okrug\nKošarkaški klub Zlatibor biće domaćin turnira ABA2 lige od 9. novembra, objavljeno je na klupskoj fesjbuk stranici. U takozvanom balonu biće odigrano prvih šest kola regionalnog takmičenja zbog pandemije korona virusa, a pored Zlatibora domaćin ...


RTCG - Radio Televizija Crne Gore - Nacionalni javni servis :: Svijet :: "U Bjelorusiji nastavak sistematske represije"\n25. 02. 2021. 21:19 >> 21:17 0\nVisoka komesarka UN za ljudska prava Mišel Bašle izjavila je danas da se "sistematska represija nastavlja" u Bjelorusiji i dodala da je zabrinuta zbog planova o pooštravanju kazne protiv mirnih demonstranata.\n"Zabrinuta sam što su novinari i aktivisti za ljudska prava sve više na meti, kako institucionalno, tako i pojedinačno", rekla je Mišel Bašle u video poruci upućenoj Savjetu UN za ljudska prava.\nKomesarka je podsjetila da su prošle nedjelje bjeloruske snage bezbjednosti sprovele pretrese protiv novinara, aktivista za ljudska prava, kao i protiv nekih njihovih organizacija jer su pod "krivičnom istragom zbog masovnog nereda".\nPrema njenim riječima, do 9. februara 246 ljudi je osuđeno na zatvorske kazne iz političkih razloga.\nVlasti predsjednika Aleksandra Lukašenka od prošle godine suzbijaju proteste započete u avgustu 2020. poslije predsjedničkih izbora.\n"Ključno je za budućnost zemlje da uspostavi što je moguće šire poštovanje ljudskih prava i prostor za građansko izražavanje", rekla je Mišel Bašle koja je pozvala na puštanje na slobodu svih zatvorenih demonstranata i na istragu o kršenju ljudskih prava.\nBjelorusija Mišel Bašele\nIstraga protiv Tihanovske zbog terorizma\nBjelorusija počela masovnu proizvodnju "Sputnjik V"\nBjeloruske vlasti uhapsile desetine zbog najavljenih protesta\nU Bjelorusiji osuđeno više od 400 osoba


* Počeli izbori za Evropski parlament\nNova istraživanja javnog mnijenja pokazaju da birače pred ove izbore najviše brinu ekonomija, nezaposlenost, imigracija, ekologija, ali i terorizam, unapređenje ljudskih prava, demokratija, socijalna zaštita.\nGlasanje na evropskim izborima počelo je danas u Holandiji i Britaniji, u Irskoj se glasa u petak 24. maja, u Češkoj u petak i subotu - 24. i 25. maja, u Letoniji, Malti i Slovačkoj u subotu 25. maja a u preostaloj 21 članici u nedjelju, 26. maja.\nUkupno se bira 751 evroposlanik, s obzirom da Britanija nije napustila EU. Da je Velika Britanija izašla iz EU krajem marta, kako je prvobitno planirano, u Parlamentu bi sjedilo 705 poslanika.\nBroj evroposlanika svake članice utvrdjen je na osnovu veličine njene populacije pa tako Kipar, Luksemburg, Malta i Estonija imaju po šest predstavnika u EP, a najmnogoljudnija Njemačka 96.\nNa izborima 2014. izlaznost je bila 42,6 posto nakon 43 procenta 2009. i maksimalnih 62 posto na prvim direktnim zborima 1979.\nKako prenosi agencija AP, liberali su sada spremni da formiraju novu grupu sa Republikom u pokretu francuskog predsjednika Emmanuela Macrona.\nPreliminarni rezultati znaće se u kasnim večernjim satima u nedjelju a novoizabrani evroposlanici će već u ponedjeljak početi razgovore o formiranju parlamentarnih grupa.\nLideri EU okupiće se 28. maja da biraju kandidate za najviše pozicije u EU koje treba da potvrdi EP. Predloženi komesari će u periodu izmedju jula i oktobra obrazlagati u EP svoje politike.


Apple priprema sopstveni električni automobil | PC Press\n22. decembar 2020. 25. decembar 2020. Branislav Bubanja\nDo sada smo „na kašičicu“ dobijali informacije o mogućem Apple-ovom električnom automobilu, ali sada su u javnost izašle malo konkretnije informacije o toj temi. Reuters je objavio da Apple planira da 2024. godine započne proizvodnju električnih vozila.\nAutomobil bi trebao da bude opremljen inovativnom baterijom sa monocell dizajnom. To će, prema izveštaju, omogućiti kompaniji da doda više aktivnih materijala u bateriju, što će obezbediti i veću kilometražu sa jednim punjenjem. Apple takođe istražuje mogućnost upotrebe lithium iron phosphate (LFP) baterija, koje se manje zagrevaju i ne sadrže kobalt. Ovo poslednje je možda i najvažnija činjenica, pošto više od 60 procenata svetskih zaliha kobalta leži u Demokratskoj Republici Kongo, u čijim rudnicima često rade i deca, pa bi se izbegavanjem ovog elementa smanjilo i iskorišćenje dece na teškim fizičkim poslovima. Poznavaoci kažu da upotreba baterija bez kobalta predstavlja potpuno novi nivo i da je uporediv sa pojavom iPhone-a u svetu telefona.\nVozilo bi trebalo da bude opremljeno sa LiDAR senzorima preko kojih bi bilo sposobno da „razume“ okruženje u kojem se nalazi. Ovde bi Apple mogao da iskoristi i prilagodi već postojeće LiDAR senzore koji se upotrebljavaju u iPhone 12 Pro i iPad Pro uređajima.\nOdlaganje zbog korone?\nKao i telefone, električni automobil bi trebala da proizvodi neka eksterna kompanija. Iako je trenutno za početak proizvodnje zacrtana 2024. godina, moguće je da će pandemija korona virusa biti razlog za odlaganje početka proizvodnje bar do 2025. godine, ili čak za smanjenje obima ovog projekta. To bi značilo, da bi umesto proizvodnje sopstvenog automobila, Apple mogao da se odluči za strateško partnerstvo sa nekim od tradicionalnih proizvođača u čije modele bi se ugrađivale napredne Apple-ove tehnologije. Za sada je izvesno da se radi na razvoju nekog tipa tehnologije za automobile, samo nam ostaje da vidimo u kom obliku će se ona pojaviti na tržištu.\nTagovi: apple, apple automobil, apple car, električni automobil, električno vozilo, EV\n← Google vam olakšava testiranje budućih funkcija\nKako digitalno (ne) transformisati svoju kancelariju →


Željko Komšić: Ruska vojska je pozvana u BiH iz sasvim drugih razloga\nNaslovnica NAJNOVIJE Politika Željko Komšić: Ruska vojska je pozvana u BiH iz sasvim drugih razloga\n“Svaki klinički centar, ako nije sam u mogućnosti obaviti dezinfekciju prostora kliničkog centra može angažaovati firmu ili firme koje se bave takvim poslovima. Potpuno sam siguran da su klinički centri u Banja Luci i Mostaru i ranije angažovali takve firme koje efikasno mogu obaviti taj posao”, poručuje Komšić i nastavlja:\n“U slučaju da navedene službe ili firme nisu u mogućnosti da taj posao obave, iste te kliničke centre upućujem na jedinicu ABHO zaštite Oružanih snaga BiH koje takav posao mogu obaviti čak i bolje od navedene jedine ruske vojske.\nTakođer, siguran sam da ove činjenice znaju i oni koji su pozivali jedinicu ruske vojske kao navodnu pomoć u borbi protiv korona virusa. Sve ovo naravno otvara pitanje koji je stvarni cilj pozivanja i dolaska ruske vojne jedinice u BiH i to baš u Banja Luku i Mostar, kada u BiH postoje i firme i vojne jedinice koje taj posao mogu obaviti i brže i efikasnije”, upitao je Komšić, kazavši da bi o načinu njihovog prvog ulaska u BiH, kao i proceduri na granici BiH prilikom izlaska te jedinice iz zemlje i povratka iste u Republiku Srbiju, informaciju mogla dati Granična policija BiH.\n“S obzirom na to da je prisutstvo ove jedinice ruske vojske na teritoriji naše zemlje potpuno nepotrebno i s obzirom na to da je ova jedinica pozivana u BiH iz sasvim drugih razloga od onih koji su javno navedeni te da je riječ o jednoj vrsti, kako to vole reći vojnici i obavještajci, aktivnosti tzv. specijalnog, psihološkog djelovanja, smatram da ista, niti je trebala dolaziti u BiH niti se treba ponovo vraćati. Kao član Predsjedništva BiH, želim javno reći da sam apsolutno protiv ovakvih aktivnosti na teritoriji BiH”, zaključio je on.


Ivan Stević vicešampion Balkana! - Bajsologija\nIvan Stević, srpski olimpijac zauzeo je sedmo mesto u klasiku „Beograd – Čačak“ ali mu je i to bilo dovoljno da osvoji vicešampionsku titulu u drumskoj trci na Prvenstvu Balkana za koji se bodovala ova trka.\nSteviću je ovo druga balkanska medalja, zlatnu ima sa šamionata u Tekirdagu u Turskoj 2009.\n„Stević nije u formi, ali je još uvek naš najbolji biciklista“, nije štedeo reči hvale za dvostrukog olimpijca selektor Radiša Čubrić.Čubrić dodaje: „Slovenci su dominirali, došli su sa jakim timom i parirali su im jedino profesionalci iz mađarskog Utensilnorda za koje vozi nekadašnji srpski reprezentativac Žolt Der koji je završio trku na petom mestu“.\nOsvajanjem četvrtog mesta Reѕep Unalan iz Turske osvojio je balkansku titulu, dok je Haralampost Kastratas iz Grčke osvojenim devetim mestom stigao do balkanske bronze.\nNa trci je pobedio Slovenac Matej Mugerli (Adrija) koji je stazu od 140 km od Beograda do Čačka preko Rudnika prešao za 3:06,34 časova. Bio je pet sekundi brži od drugoplasiranog Petera Kuštora (Mađarska, Utensilnord) dok je Tomaž Nose (Slovenija, Adrija) na trećem mestu imao devet sekundi zaostatka. Unalan iz Turske predvodio je veliku grupu koja je došla na cilj sa 2,11 minuta zaostatka i osvojio četvrto mesto. U istom vremenu sedmo mesto pripalo je Steviću, deseti je bio Marko Stanković (CCN Metalac), 13. Marko Danilović (Borac), 19. Miloš Borisavljević (CCN Metalac), 21. Dejan Marić (Radnički), 22. Stefan Stefanović (Borac) svi sa 2,11 minuta zaostatka.\nJedini srpski klasik organizovao je klub Borac iz Čačka uz veliku podršku društveno sportskih i privrednih organizacija grada. Trka je bodovana i za Ligu Srbije u drumskom biciklizmu.


Verbalni rat se nastavlja — Teheran: Amerika je kriva za sve; Vašington: Stop ubijanju svog naroda - 12.01.2020, Sputnik Srbija\nPredsednik Irana Hasan Rohani optužio je SAD da su same krive što su njihove baze bile mete napada protekle nedelje, dok američki predsednik Donald Tramp poziva... 12.01.2020, Sputnik Srbija\n22:06 12.01.2020 (Osveženo: 22:42 12.01.2020)\n© AP Photo / Ebrahim NorooziSatiričan prikaz Kipa slobode naslikan na zidu bivše Ambasade SAD u Teheranu, Iran\n„Mi nikada nismo želeli da raspirimo rat u regionu, zato smo izveli operaciju protiv američkih baza samo kao odgovor na zločinačke delatnosti SAD“, izjavio je predsednik Irana Hasan Rohani tokom sastanka sa ministrom spoljnih poslova Pakistana Mehmedom Kurešijem.\nNarodna milicija traži zatvaranje ambasade Velike Britanije u Teheranu\n12 Januar 2020, 15:35\nOn je dodao da je „Islamska republika u potpunosti spremna da zaštiti svoje interese“.\nPrema rečima političara — „danas svi treba da shvate da dijalog i tesna saradnja muslimanskog naroda i država u regionu donosi svima korist“.\n„Od svake vrste distanciranja, konflikata i ratova svi stradaju“, rekao je on.\nTramp podržava demonstracije u Teheranu\nU međuvremenu, u Teheranu su krenuli masovni protesti studenata, koji su izašli na ulice kako bi odali odali poštu poginulima u padu ukrajinskog aviona. Akcija se pretvorila u miting sa zahtevom za ostavkama i suđenjem odgovornima za katastrofu.\nPredsednik SAD Donal Tramp obratio se vlastima u Iranu da ne ubijaju svoje demonstrante.\n„Obraćam se rukovodstvu Irana: ne ubijajte svoje demonstrante. Hiljade su već ubijene ili se nalaze u zatvoru i svet to prati. Šta je najvažnije, SAD prate. Uključite internet i omogućite reporterima da budu na slobodi. Prekinite da ubijate narod“, navodi se u saopštenju Trampa.\nRanije je američki predsednik podržao demonstrante u Iranu, objavivši tvit na farsiju.\nOn je izjavio da podržava „napaćene, ali hrabre Irance“ od početka svog predsedničkog mandata.


Odbor traži sastanak sa Đilasom o platanima – Nadlanu.com\nOdbor traži sastanak sa Đilasom o platanima\nBEOGRAD, 18. februara 2010. (Beta) - Odbor Skupštine Srbije za zaštitu životne sredine zatražio je u četvrtak hitan sastanak sa gradonačelnikom Beograda Draganom Đilasom i nadležnim gradskim službama o problemu drvoreda u Bulevaru kralja Aleksandra, kao i da se do tada obustavi seča platana.\nPredsednik Odbora Čedomir Jovanović rekao je da održavanje sastanka zavisi od gradonačelnika i nadležnih gradskih službi. Dodao je da Odbor za zaštitu životne sredine traži uvid u kompletnu dokumentaciju rekonstrukcije Bulevara kralja Aleksandra.\nJovanović je rekao da bi trebalo da bude objavljen plan urbanističkog rešenja za taj bulevar, kao i studija o stanju stabala.\nNa sednici Odbora učestovali su predstavnici Ministarstva za zaštitu životne sredine i prostornog planiranja, Zavoda za zaštitu prirode i gradskog Zelenila, zatim stručnjaci i predstavnici građana koji se protive seči stabala u Bulevaru kralja Aleksandra, među kojima i Jovan Ćirilov i Borka Pavićević.


Home / Zelena ekonomija / Najuspešniji zeleni startapovi\n3. Januara 2020. 9. Januara 2020. AdminLeave a Comment on Najuspešniji zeleni startapovi\nBudući da zelena ekonomija obuhvata gotovo sve aspekte života i privrede, teško da i jedan novi biznis može da ostane van njenih okvira. ECOSTAR je odabrao osam start-upova koji su učestvovali na akceleratoru u italijanskom gradu Padovi…\nKada su pre dvadesetak godina započinjali studiranje, budući inženjeri, arhitekte, turizmolozi… sigurno nisu imali pojma da će jedna od ključnih stavki njihovog učenja, a kasnije i rada, biti održivost. I ne samo to! Pored ekonomske i ekološke komponente, nikako ne sme da se zaboravi ni socijalna. Sve ovo doprinosi stvaranju društva senzitivnog na zaštitu životne sredine i generiše društvene promene koje doprinose poboljšanju uslova života. Možda je jedan od najboljih primera za to „zelena radna mesta” koja su „preživela” recesiju 2008. godine i u velikoj meri doprinela da se privreda – bar u Zapadnom svetu – vrati na „zelenu granu”.\nGlavni pokretač zelene ekonomije svakako su start-upovi – ideje koje dolaze iz privatnog sektora, od malih privrednika sa skromnim početnim kapitalom. Predstavljamo vam neke od najuspešnijih svetskih firmi koje se temelje na „zelenoj ekonomiji”. Jedno istraživanje procenjuje da je „ekološka renesansa” u SAD vredna 25 milijardi dolara (godišnjeg prometa), te da direktno zapošljava 126.000 ljudi i indirektno podržava 95.000 radnih mesta – što je više poslova nego seča, rudarenje uglja ili gvožđa i čelika. Globalno istraživanje o preduzećima specijalizovanim za pošumljavanje i sadnju stabala otkrilo je da neke kompanije beleže rast prihoda čak deset puta svake godine.\nECOSTAR je odabrao osam start-upova koji su učestvovali na akceleratoru u italijanskom gradu Padovi. Nagrađeni su finansiranjen, intenzivnin programom mentorstva i obuke i pristup ECOSTAR-ovoj globalnoj mreži investitora i mentora.\nSintala Design stvara proizvode od punog drveta bez seče stabala. Kompanija radi sa drvetom koje je sakupljeno od oborenog drveća, obrezivanja i ostataka drugih proizvodnih procesa.\nZa priređivanje teksta upotrebljene informacije objavljene na Ecosystem Marketplace


Datum kreiranja: petak, 16 novembar 2018 22:03\nAkademik Zoran Knežević, je stručnjak za mala tela Sunčevog (a i ostalih) sistema. Kažu da je u toj oblasti astronomije jedan od najvećih naučnika u svetu, pa stoga nije ni čudo što jedan asteroid nosi njegovo ime (3900 Knezevic).\nZoran Knežević prilikom jedne posete Astronomskom kampu na Letenki\nZamolili smo dr Kneževića za kratak komentar o asteroidu 1I/2017 U1, što je inače, zvanična oznaka neobičnog tela Oumuamua, koje je zadnjih nedelja privuklo pažnju mnogih medija zbog svojih neobičnih karakteristika, a posebno zbog insinuacija, čak i nekih naučnika, da se tu možda radi o veštačkom objektu. Ovaj asteroid je uleteo u Sunčev sistem iz dubine kosmosa, obišao Sunce i zatim se velikom brzinom otisnuo ka periferiji i drugim solarnim sistemima. Neobična je njegova brzina, neobičan sjaj, neobičan izgled i prilično haotično rotiranje i po tim karakteristikama za sad ne može potpuno da se svrsta ni u jedan poznati tip tela.\nZa AM dr Knežević kaže:\n- Moram da naglasim da zbog preokupiranosti drugim poslovima nisam pažljivo pratio vesti o tom neobičnom objektu. Moje, priznajem, ipak pomalo ad-hoc, mišljenje je, dakle, da je to očigledno međuzvezdani objekat, najverovatnije nešto poput asteroida, neobičnog oblika, ali ipak asteroida.\n1865 Cerberus (By Astronomical Institute of the Charles University)\nPriča o veštačkom solarnom jedru mi, kao i većini onih koji su raspravljali na temu veoma izduženog oblika (ali vidite, na primer, asteroid 1865 Cerberus), nepravilne rotacije i registrovanog negravitacionog ubrzanja, ne izgleda dovoljno potkrepljena raspoloživim posmatračkim rezultatima.\nJedina mogućnost da se definitivno razreši pitanje njegove prirode mi izgleda ona koja predviđa otkriće još kojeg (ili još mnogo) sličnih posetilaca iz međuzvezdanog prostora.\nNa konferenciji APAS (Amaterska i profesionalna astronomija Srbije) AD "NOvi Sad" 2014.


Konferencija - ''Grad opozicija državi'' - Valjevo na dlanu\nHomePolitikaKonferencija – “Grad opozicija državi“\nKonferencija – “Grad opozicija državi“\nNa koferenciji za novinare koja je održana danas , odborničke grupe SPS-JS iznele su svoj stav i mišljenje o radu gradske vlasti u proteklih godinu dana.\n“Povodom naučnofantastične pojave koja je po prvi put viđena baš u našem gradu, i to u vreme kada gradska vlast slavi prvi rođendan, osećam potrebu i dužnost da sa građanima javno podelim svoja zapažanja.\nMi smo do sada pohvalili i pozdravili svaku dobru odluku za Valjevo, a iza koje stoje Republičke vlasti: brze saobraćajnice, dolazak investitora, zapošljavanje ljudi, gasifikacija i dr. Iz zahvalnosti i poštovanja prema Predsedniku Republike Srbije i Vladi, to smo javno činili: saopštenjima i na konferencijama za štampu.\nProglašenje Predsednika Srbije Aleksandra Vučića za počasnog građanina Valjeva na naš predlog, svakako predstavlja kulminaciju podrške njegovoj briljantnoj politici.\nDakle, svojom politikom, Predsednik Republike i Vlada rade u najboljem interesu građana Srbije i našeg grada dok lokalna vlast vodi suprotnu politiku kojom direktno radi protiv interesa Valjevki i Valjevaca.“\nNa osnovu čega to zaključujemo? Daćemo građanima samo par poređenja:\n-Predsednik Republike Srbije i Vlada se bore protiv organizovnog kriminala i korupcije, dok lokalnu vlast promovišu javni funkcioneri protiv kojih je potvrđena optužnica i traje suđenje pred Specijalnim sudom u Beogradu, jer ih Država goni zbog osnovane sumnje da su zloupotrebili novac namenjen bolesnoj deci.\n– Republičke vlasti striktno poštuju zakon u svom delovanju, dok lokalna vlast nezakonito postavlja načelnika Gradske uprave grada Valjeva i nezakonito imenuje glavnog urbanistu u našem gradu.\n– Predsednik Republike Srbije i Vlada su obezbedili dolazak nemačkog investitora u Valjevo, dok je lokalna vlast napravila problem oko zemljišta za izgradnju fabrike zbog čega je ceo slučaj završio na sudu.\n– Državni vrh rešava probleme građana, dok lokalna vlast ne može da obezbedi građanima dežurnu Apoteku u vreme korone.\n– Republičke vlasti racionalno troše budžetska sredstva u interesu građana, dok je lokalna vlast bacila u bunar više od 120 miliona dinara iz budžeta grada za dugove Apoteke i svakog meseca i dalje daje iz budžeta više od 3 miliona dinara, a konačnog rešenja za opstanak Apoteke nema ni na vidiku.\n– Državnni vrh insistira na transparentnosti u svom radu, dok lokalna vlast proglašava državnom tajnom rešavanje problema gradske Apoteke.\n– Republičke vlasti su pokrenule ogromne javne investicije, dok lokalna vlast od početka ove godine jedva da je raspisala tek jednu javnu nabavku za realizaciju kapitalnih projekata.\n– Predsednik Republike Srbije i Vlada grade bolnice, puteve, mostove, koridore, škole, vrtiće, dok lokalna vlast nije u stanju da okrpi rupe na centralnim gradskim ulicama niti da obezbedi da nam grad bude čist i uredan.\n– U Republičkom parlamentu, narodni poslanici zahtevaju da se u Krivični zakonik uvede krivično delo napada na porodicu političara, dok u lokalnom parlamentu zamenik predsednika skupštine grada psuje majku odbornicima opozicije.\n– Najbolji pokazatelj nesposobnosti lokalne vlasti u prvih godinu dana jeste činjenica da nam propadaju objekti koji se nalaze na najatraktivnijim lokacijama u gradu: zgrada Železničke stanice, bivša zgrada Radio Valjeva i Dom vojske, jer naši vlastodršci nemaju nikakvu ideju šta bi sa tim objektima uradili.\nPuno je još primera, ali svi dokazuju istu stvar: U Valjevu je lokalna vlast opozicija i građanima Valjeva i Predsedniku Republike Srbije i Vladi!\nDržavni vrh insistira na transparentosti u svom radu.dok lokalna vlast proglašava javnom tajnom rešavanje problema gradske Apoteke.\nJuče je u Valjevo morala da dođe i ministarka energetike Zorana Mihajlović da rešava probleme vodosnabdevanja i električne energije iz razloga što aktuelna vlast ne reaguje već godinu dana,zaklučio je zamenik odborničke grupe SPS-JS Dragan Popvić .\nPovećan broj zahtev\nZvanično 75 novih s


Press Online :: Umetnost :: Zlatna medalja srpskom timu na Praškom kvadrijenalu\nZlatna medalja srpskom timu na Praškom kvadrijenalu\nSrpski tim kustosa i umetnika dobio je Zlatnu medalju za pokretanje dijaloga na 13. Praškom kvadrijenalu, saopštio je danas PR Nacionalnog nastupa Srbije na toj uglednoj međunarodnoj izložbi scenskog dizajna.\nBEOGRAD - Srpski tim kustosa i umetnika dobio je Zlatnu medalju za pokretanje dijaloga na 13. Praškom kvadrijenalu, saopštio je danas PR Nacionalnog nastupa Srbije na toj uglednoj međunarodnoj izložbi scenskog dizajna.\nNagradu je dobio kustoski tim naših selekcija za celokupan nastup - kustos nacionalne postavke Mia David za rad "Ne(Moć) - Odgovor(nost)", kustoski tim studentske selekcije koji predvodi Tatjana Dadić Dinulović za rad "Proces, ili šta je stvarno VAŽNO za mene", kao i svi umetnici i studenti u obe postavke.\nOvo je prvi put u istoriji Praškog kvadrijenala da je Srbija dobila nagradu, a svečano uručenje bilo je sinoć u prepunoj sali Arća teatra u Pragu.\nŽiri je ocenio da su "srpski umetnici i srpski studenti posvećeni svim srcem ideji da su umetnost i umetnički proces povezani sa društvenom, političkom i ekonomskom stvarnošću".\n"Reč je o scenskom dijalogu koji privlači posetioca i na njega deluje kako kroz vizuelna i prostorna rešenja, tako i kroz vođenu diskusiju", zaključio je žiri čiji su članovi istaknuti pozorišni umetnici: Antonio Araujo, Kirsten Dehlholm, Eloise Kazan, Dmitry Krymov, Joslin McKinney, Katrina Neiburga, Dominic Huber i Kamila Polívková, a među njima i naš Radivoje Dinulović.\nPrimajući nagradu teoretičarka scenskog dizajna Tatjana Dadić Dinulović rekla je da to čini "u ime više od 80 ljudi koji su radili skoro 18 meseci da bi ostvarili zajednički umetnički rad za Praško kvadrijenale".\n"Pojam "Proces", u kontekstu problemskog okvira "Politika", shvatili smo u najširem smislu reči - od direktne reference na izbor Kafkine kuće za prostor nastupa u Pragu, preko shvatanja stvaralačkih procesa i procesualnosti u savremenoj umetnosti i kulturi, do uspostavljanja odnosa prema procesima koji određuju društveni, politički, ekonomski i ideološki karakter današnjeg sveta, i posebno Srbije u tom svetu", izjavila je ona.\nKako je dodala, nisu težili da proces zameni delo, ni u postupku izlaganja, ni u postupku nastanka, već su proces i delo posmatrani integralno, kao neraskidiva celina u kojoj nema ni smisla posmatrati ih jedno bez drugog, ili jedno naspram drugog, niti ima razloga za to.\n"Mnogo je značajnije osvetliti unutrašnje doživljaje - kreativne i perceptivne, dakle, i u umetniku i u gledaocu, koji nastaju, razvijaju se i nestaju u procesu stvaranja, jednako kao i u procesu komunikacije između izvođača i gledalaca. Nije manje važno šta nam donose procesi komunikacije među nama samima, opet u obe uloge: i aktera i publike", rekla je ona.\nMia David je istakla da se nastup Srbije u Nacionalnoj selekciji Praškog kvadrijenala 2015. bavi politikom u njenom teorijskom i praktičnom značenju, kao i svim procesima koje ona pokreće u savremenom društvu.\n"Kada govorim o životu, polazim od Bađuove teze o četiri istine: naučnoj, politčkoj, umetničkoj i ljubavnoj. Ako pod istinom podrazumevamo dosledno sprovođenje onoga u šta verujemo, onda su racionalno (nauka), društveno (politika), duhovno (umetnost) i emotivno (ljubav) u stvari osnova života. Onog života kome težim, života koji pokušavam da živim", rekla je ona.\n"U današnje vreme je nemoguće biti apolitičan, kad je politika u svim porama našeg života. Vreme je da se borimo za ono u šta verujemo bez obzira na to je li naša borba osuđena na propast. Ta borba je, kao i sve, uvek, deo širih procesa. Da li će se, kada i gde stvoriti kritična masa zavisi i od nas i od našeg delovanja", poručila je Mia David.\nOna je podsetila da se u Nacionalnoj postavci i dalje, do 28. juna, smenjuju umetnici svaki dan, a da studenti izvode performanse u okviru Studentske sekcije i pozvala zvanice da posete naše postavke.\nGlavna nagrada Kvadrijenala Zlatna Triga PQ 2015 za najbolju izložbu dodeljena je timu iz Estonije koji se predstavio postavkom Unifed Estonia. Za tu nagradu su bile nominovane i postavke timova iz Letonije i Finske.


Dačić bi da naplaćuje ulaz u Srbiju državljanima EU zemalja – Gerila\nGerila > Politika > Dačić bi da naplaćuje ulaz u Srbiju državljanima EU zemalja\nDačić bi da naplaćuje ulaz u Srbiju državljanima EU zemalja\nobjavljeno na Apr. 27, 2018 u 8:46 am\nAko se uvede plaćanje za ulaz u EU, tražiću da i građani EU plaćaju ulazak na našu teritoriju, kaže Dačić.\nSrbija se protivi uvođenju sistema naplate ulaska građanima naše zemlje u EU, rekao je danas u Varšavi ministar spoljnih poslova Ivica Dačić i najavio da će, ako to zaživi, on predložiti kontramere. Dačić je, u svom obraćanju na minisarskom skupu Višegradske grupe i Zapadnog Balkana, poručio da mi treba da poštujemo jedni druge i da radimo u zajedničkom interesu.\n– Ovom prilikom želeo bih da istaknem da smo protiv ETIAS sistema koji EU hoće da uvede našim građanima, da plaćaju za ulazak u EU. Nikom ne možemo da objasnimo koja je logika toga. Ako se uvede plaćanje za ulazak u EU, mi treba da razmotrimo da se u skladu s principom reciprociteta uvedu kontra mere i ja ću to predložiti – rekao je Dačić, koji je i potredsednik Vlade Srbije.\nOn je zapitao kako je moguće da se takav korak čini jednostrano.\n– Da li je logično da naši građani plaćaju za ulazak u EU, a da građani država članica EU dolaze bez plaćanja? Mi moramo da poštujemo jedni druge i da radimo u zajedničkom interesu – kazao je Dačić.\nKako možete da govorite o Kosovu kao državi\nŠef srpske diplomatije Ivica Dačić zatražio je danas podršku od ministara spoljnih poslova Višegradske grupe i Zapadnog Balkana u nastojanjima Srbije da u decembru otvori tri pregovaračka poglavlja (5,25 i 26), jer bi to, kako je rekao, dalo snažan zamajac našoj evropskoj perspektivi.\nU svom obraćanju u Varšavi, Dačić je ponovio da je Srbija duboko odmakla u procesu reformi celokupnog društva, ali da imamo utisak da naš pristupni proces ne napreduje željenom dinamikom, jer je u dobroj meri uslovljen napretkom u dijalogu Beograda i Prištine.\nFoto: Tanjug/European Commission\n– Želim i da vas zamolim da nas podržite u nastojanjima da u decembru otvorimo tri pregovaračka poglavlja (5, 25 i 26), što bi dalo snažan zamajac našoj evropskoj perspektivi – rekao je Dačić.\nMinistar je kazao da je Srbiji potrebna strateška podrška EU u svakom pogledu, ali je istakao da se građani Srbije osnovano pitaju postoji li zaista istinska namera da Srbija i ostatak regiona postanu članovi evropske porodice ili je beskonačno uslovljavanje i odlaganje otvaranja pojedinih poglavlja samo puka maska iza koje se krije nespremnost, ako ne i otvoreno protivljenje većine država članica daljem širenju Unije.\n– Nama je potrebno da znamo šta Evropska unija očekuje i želi od nas. Tražiti strateško strpljenje od regiona koji za više od decenije nije uspeo da se značajnije približi EU neće dati doprinos intenziviranju reformi i jačanju stabilnosti. Nama je potrebna strateška podrška EU u svakom pogledu – kazao je Dačić, koji je i potpredsednik srpske vlade.\nNapomenuo je da u slučaju Srbije, proces pristupnih pregovora ne znači samo da moramo da se uhvatimo u koštac sa sveobuhvatnim reformama, već i sa zahtevnim procesom dijaloga o normalizaciji odnosa sa Prištinom, čiji će rezultati imati uticaja na čitav region.\n– Kada je reč o politici uslovljavanja, lestvica koja bi trebalo da stoji na svom mestu, kao cilj kojem svi težimo, sve više postaje pokretna meta, koja menja veličinu i oblik, te umanjuje sigurnost i veru u konačni rezultat – dostizanje članstva u EU. Za razliku od talasa jednog pobedonosnog sleda događaja nakon pada Berlinskog zida, kada ste vi postali članice EU, danas su okolnosti značajno različite, a lestvica je znatno više postavljena – rekao je Dačić.\nNama je, kazao je Dačić, potrebno da znamo šta Evropska unija očekuje i želi od nas.\n– Tražiti strateško strpljenje od regiona koji za više od decenije nije uspeo da se značajnije približi EU neće dati doprinos intenziviranju reformi i jačanju stabilnosti. Nama je potrebna strateška podrška EU u svakom pogledu – kazao je.\nMinistar je primetio da ima najveću podršku na Zapadnom Balkanu jer nema mesta gde EU ima toliko snažnu i važnu ulogu, kao što je to na Balkanu.\nOvde problem predstavljaju pitanja koja dominiraju na globalnoj sceni – pobeda Trampa u SAD, izlazak Velike Britanije iz EU, moguća izmena vlasti u Francuskoj, opstanak Rencija posle referenduma o Ustavu, sudbina Angele Merkel nakon izbora naredne godine, naveo je.\nTo su, kazao je, ključne stvari o kojima treba da se razgovara na ovakvim sastancima, a ne samo o tome da li će Srbija ili neko drugi da otvori poglavlje i koje. Kada će naše zemlje ući u EU je pitanje političke odluke. To je realnost sa kojom treba da se suočimo.\n– Srbija veoma poštuje saradnju sa zemljama V4. Smatramo da treba još intenzivnije da sarađujemo, posebno na političkom i ekonomskom planu, jer je za nas na Zapadnom Balkanu to veoma važno – rekao je i dodao da se postavlja, međutim, zbog čega nas uopšte zovu Zapadni Balkan.\n– To mora da su Hrvati izmislili da oni ne bi bili Balkan – rekao je Dačić i dodao da misli da treba da tražimo zajedničke interese i na tome da radimo.\nNaš cilj, kazao je, jeste ulazak u EU, ali svako od nas ima svoje nacionalne i državne interese.\n– Svaki put kada je bivši britanski premijer Kameron išao u Brisel govorio je da ide da brani engleske interese. Zašto mi da budemo manje Srbi nego što je on bio Englez. Mi nismo deo zajedničke spoljne i bezbednosne politike EU i imamo interese koji se nekada ne poklapaju s vašim interesima. Kada budemo član EU onda ćete morati da uvažite i naše stavove – naveo je ministar.\nFoto: Wikipedia/ZlatanJovanovic, Guliver/Sean Gallup/Getty Images\n– Pitanje za EU jeste da li je SSP sa Kosovom potpisan na isti način kao što je to urađeno i sa drugim zemljama ili je taj SSP drugačiji? Da li su predstavnici Prištine označeni sa zvezdicom i sa fusnotom na sastancima? Da li poštujete statusnu neutralnost? Govorite o njima kao da su zemlja, a mi nismo s tim saglasni – kazao je Dačić i zapitao:\n– Da li se SSP sa Kosovom ratifikuje u nacionalnim parlamentima država članica? Ne, ratifikovan je samo u Evropskom parlamentu. Kako možete da govorite o Kosovu kao državi? –\n– Da li mislite da će Srbija da prihvati nezavisno Kosovo ako to nisu učinile ni sve države članice? – zapitao je dalje šef srpske diplomatije i dodao da se od Srbije traži pridruživanje odlukama EU u ZSBP koja nisu u skladu s našim nacionalnim interesima.\nMi, kazao je, vodimo dijalog s Prištinom o normalizaciji, jesmo konstruktivni, ali to ne znači da se mi slažemo s tim da je Kosovo država.\n– Takođe, veliki broj građana Kosova već ima viznu liberalizaciju preko Srbije, jer su građani Srbije i imaju naše pasoše. Mi nemamo ništa protiv toga, podržali smo sve na Zapadnom Balkanu da dobiju viznu liberalizaciju. Mi moramo da rešavamo svoje probleme – naveo je Dačić.\n(Izvor: tanjug, telegraf)\nIstorijski susret lidera dve Koreje – ISTORIJA POČINJE SADA


Pejić: Osposobljena trafo-stanica Klajić 5, stižu još dva agregata od 120 kW od Srpsko-ruskog humanitarnog centra iz Niša – Info Centar Juga\n„Na teritoriji opštine Lebane danas je za rad osposobljena trafo-stanica Klajić 5 a radnici elektrodistribucije, koji su i dalje na terenu, pokušavaju da osposobe i trafo-stanicu Klajić 4 kako bi 90 posto Klajića dobilo struju. Druga ekupa montera rešava problem u selu Lipovica a treća je u selu Buvce. Lokalna samouprava, zahvaljujući angažovanim ekipama, omogućila im je prilaz do trafo-stanica, takođe obezbedili smo gorivo, ulje i svu potrebnu mehanizaciju“- kazao je za Info centar juga, Boban Pejić, predsednik SO Lebane.\nNa zahtev Štaba za vanredne situacije Lebane, Srpsko-ruski humanitarni centar iz Niša odobrio je dva agregata od po 120 kilovata za dve trafo stanice u planinskim selima. Ukoliko vremenski uslovi to dozvole već ukoliko sutra, najkasnije u četvrtak, jedan će biti postavljen u trafo-stanici u Poroštici kako bi meštani tog sela dobili struju.\nPo rečima Pejića, iz donacije Privredne komore, podeljeno je do sada 30 paketa sa osnovnim životnim namirnicama. Paketi su dostavljeni predsednicima Mesnih zajednica koji su te pakete podelili najugroženijim porodicama, kao i 10 agregata za deset mahala u planinskim selima.\n„Predsednici Mesnih zajednica napravili su raspored tako da će svako domaćinstvo dobijati agregat na po šest sati, kako bi mogli da osveže zamrzivače i sačuvaju hranu iz istih“- kazao je Pejić.\nU sportskoj hali „Partizan“ danas počela masovna vakcinacija stanovništva sa teritorije grada Leskovca\nBojnik Društvo Jablanički okrug Jug Srbije Lebane Medveđa Srbija Vesti\nMinistarka Marija Obradović, u petak 26. marta, posetiće opštine Lebane, Medveđu i Bojnik\nArs Futura – veličanstveni trio harmonika


Sednica Štaba za vanredne situacije grada Valjeva - Valjevo\nPosted by: REDAKCIJA VALJEVSKA POSLA in Valjevo 30. March 2020.\t1 Comment\n1. Gradskoj upravi da izradi Plan prve i medicinske pomoći grada Valjeva\n2. Gradskoj upravi da izradi Plan asanacije grada Valjeva\n3. Javnim preduzećima i ostalim angažovanim subjektima grada Valjeva da o sprovedenim aktivnostima dnevno izveštavaju Štab za vanredne situacije grada Valjeva.\n4. Gradskoj upravi grada Valjeva da obezbedi pomoć u zaštitnim sredstvima i paketima hrane za Udruženje za pomoć deci sa posebnim potrebama „Naši snovi“, Društvu za cerebralnu paralizu „Valjevo“ i Udruženju roditelja dece, omladine i odraslih sa smetnjama u razvoju „Zagrljaj“ Valjevo prema zahtevima koje su dostavili.\n5. Upravnicima zgrada i stanarima da se organizuju u pojačanim merama čišćenja zgrada\n6. Da se dezifekciona sredstva na bazi alkohola daju porodicama gde se nalaze lica u izolaciji i samoizolaciji\n7. Da se hlorni preparati u određenim koncentracijama koriste za ulice, trgove i javne površine, kao i za unutrašnje prostore u zgradama, domaćinstvima i javnim ustanovama, gde je to moguće. Gde nije moguće, koristiće se preparati na bazi alkohola.\n8. Nalaže se Odeljenju za finansije Gradske uprave Valjeva da otvori namenski podračun kod Uprave za trezor radi prikupljanja novčane pomoći tokom trajanja vanrednog stanja. Sredstva će se koristiti na osnovu zaključaka Štaba.\nCoronavirus Covid- Korona virus Štab za vanredne situacije Valjevo\t2020-03-30\nTagged with: Coronavirus Covid- Korona virus Štab za vanredne situacije Valjevo\nPrevious: Usnuo u Gospodu Episkop valjevski G. Milutin\nNext: Opština Mionica: Plan dezinfekcije javnih površina\n30. March 2020. at 17:19\nE teško nama sa ovakvim gradonačelnikom.Doktor koji virus zove KONRAD 19!!!!!


Prve GIS mape za toplovode i vrelovode - Glas Srpske\nA. T. 16.09.2021 07:25\nBANjALUKA - Njemačko društvo za međunarodnu saradnju (GIZ), zajedno sa firmom “Gauss” poklonilo je gradu izrađene GIS mape za postojeće toplovode i vrelovode. Riječ je o prvoj GIS mapi, koja je urađena iz oblasti termotehnike, a koja će biti od velike važnost gradu, prvenstveno Odjeljenju za prostorno uređenje radi lakšeg obavljanje poslova.\nOsim GIS mape, analizirani su i dodatni potencijali snabdijevanja, između ostalog i višak od industrijske energije, kao i dobijanje energije iz drvne sječe. Firma “Gauss” (centar za GIS) je izradila GIS mape u saradnji sa ekspertima sa mašinskog fakulteta iz Zagreba.\nNaime, Njemačko društvo za međunarodnu saradnju, kroz implementaciju projekta “Poticanje energetske efikasnosti” obezbijedilo je tehničku pomoć u sprovođenju sveobuhvatne Studije potencijala za primjenu visokoefikasne kogeneracije i efikasnog daljinskog grijanja u BiH. Riječ je o studiji koju je radila firma “CETEOR” iz Sarajeva, a u saradnji sa ekspertima iz Sarajeva i Banjaluke.


Korona i dalje uzima žrtve GracanicaOnline.Info\nKorona i dalje uzima žrtve\n5. februara 2021. 1 min read\nJoš 14 osoba je preminulo u Srbiji u poslednja 24 sata od COVIDA-19, a od 11.854 testirana uzorka je registrovano 1.968 osoba zaraženih korona virusom,\nJoš 14 osoba je preminulo u Srbiji u poslednja 24 sata od COVIDA-19, a od 11.854 testirana uzorka je registrovano 1.968 osoba zaraženih korona virusom, saopšteno je na sajtu Ministarstva zdravlja Republike Srbije covid19.rs.\nU bolnicama širom Srbije se nalazi 3.987, na respiratorima 126 pacijenata, a od početka pandemije je testirano 2.675.996 uzoraka, registrovano je 404.668 zaraženih, od kojih je 4.099 osoba preminulo.\nJoš pet osoba je preminulo u većinski albanskim sredinama na Kosovu, od 1.951 testiranog uzorka su registrovana 284 lica zaražena korona virusom, dok su 224 pacijenta izlečena, saopšteno je iz Instituta za javno zdravlje u Prištini.\nU većinski albanskim sredinama na Kosovu je od početka epidemije testirano 244.950 uzoraka, registrovano je 61.688 obolelih, od kojih je 1.519 osoba preminulo, dok je trenutno 6.714 aktivnih slučajeva zaraze.\nPrevious U Srbiji preminulo 14, a u večinski srpskim sredinama još petoro ljudi\nNext Četiri opštine u crvenoj zoni, Gračanica u zelenoj, opet nema prevoda na srpski jezik\nU Srbiji više od 40 preminulih od COVIDA-19\nJoš 39 žrtava COVIDA-19 u Srbiji\nU srpskim sredinama na KiM još 36 zaraženih korona virusom\n5. decembra 2021., 23:48


Štab: Poslali smo mašine za sneg, a da li su stigle ne znamo - Bujanovačke\nPočetna DRUŠTVO Štab: Poslali smo mašine za sneg, a da li su stigle ne znamo\nBujanovačke15. feb 2021.DRUŠTVO, GRAD, NASLOVNA0\nBujanovac, 15. februar 2021. (Foto: čitalac iz Žbevca)- U Štabu za vanredne situacije opštine Bujanovac rečeno je našem portalu da je posle obilnih snežnih padavina mehanizacija za rašćićavanje snega juče upućena u sela Sebrat, Bogdanovac i Košarno.\nMeđutim, načelnik Štaba Ali Aslani nije mogao sa sigurnošću da kaže da li su mašine stigle na odredište.\n-Dogovorili smo da ka tim selima krenu tri mašine koje su juče bile angažovane, valjda su stigle po rasporedu – kaže Aslani.\nSudeći po video snimcima koje su Bujanovačkim poslali žitelji Košarna i Žbevca, (dostupne na FB stranici Bujanovačkih) na kojima se vidi da sami čiste prilaz selu, mehanizacija do ovog sela nije stigla ili je kasnila.\nZa razliku od jučerašnjeg, dana kada su tri pomenuta sela tražila pomoć Štaba za čišćenje snega, Aslani kaže da u ponedeljak nije bilo poziva od strane predsednika mesnih zajednica, koji su, inače, zaduženi da javljaju Štabu ukoliko ima potrebe za intervencijom.\nTAGali aslani čišćenje snega štab za vanredne situacije\nPrevious PostI Kamberi čestitao Kurtiju: Kosovo je primer poštovanja prava manjina Next PostArifi čestitao Kurtiju izbornu pobedu\nAslani: Oslaru pretila katastrofa (video)


SSP: Građani plaćaju ceh pogrešnih odluka gradske vlasti - Ritam Grada - vesti Kragujevac\nPočetna Politika SSP: Građani plaćaju ceh pogrešnih odluka gradske vlasti\nPovodom odluke skupštinske većine da u Kragujevcu poskupe voda, odnošenje smeća i parkiranje oglasio se i gradski odbor Stranke slobode i pravde.\nSaopštenje SSP koje, kao autorski tekst, potpisuje Dalibor Jekić, predsednik Inicijativnog odbora u Kragujevcu, prenosimo u celosti:\n“Odlukom Skupštine grada Kragujevaca od 16 decembra 2020. godine poskupeće:\n– Voda za 35% sa 40,32 dinara na 54,3 dinara po kubnom metru vode\nNama iz Stranke slobode i pravde u Kragujevcu sramno je da se teret krize i pogrešnih poteza vlasti svaljuje na leđa Kragujevčana. Nama se čini da gradska vlast na čelu sa Srpskom naprednom strankom nije upoznata da postoje ekonomski zdrave metode uvećanja budžetskih prihoda, npr. kroz smanjivanje troškova, rast broja zaposlenih i privlačenje investicja i otvaranje novih radnih mesta. Nepostojanje odgovornosti prema građanima od strane gradske vlasti se i ovog puta pokazalo. Kako je jasno da nemate rešenja ni za jedno pitanje, predlažemo da olakšate muke i gradu i građanima i podnesete ostavke na sve funkcije”, navedeno je u saopštenju SSP Kragujevac.\nPrethodni članakJuče 230 novozaraženih koronavirusom\nSledeći članakUsvojen budžet grada Kragujevca za 2021. godinu